text:
KODIGO SA DIOS AMAHAN
ni: JAPPIL MASUDA
(Ed's Note: Orihinal ni nga mensahe ni JAPPIL, gihubad sa
binisaya aron atong masabtan, bulahan ang motuo.)
ORAS NA SA PAGHINLO
Ayaw paabota nga
ako pa ang mo-anha sa inyong kaugalingon aron sa pagpaningil
diha kaninyo sa akong gipangbilin nga importanteng butang. Aber
huna-hunaa kuno pag-ayo kung si kinsa ako?
Walay ordinaryong
tawo nga nakahimo sa akong gipangbuhat. Ang paghatag sa
nagkinahanglan walay bili kanako ang milyon ug bilyon kay ako
kanang ihatag sa limpyo og kasing-kasing.
Pero kadtong mga hugaw og kasing-kasing magkamang kamo ug
mangandoy kanako kay silot man ang akong ipatagamtam diha
kaninyo, hangtod moabot ang higayona nga malimpyo ang kalibotan.
0o0oo0o
Si Benigno Aquino ang iyang espirito motabang sa pagpakigbisog
alang sa mga tawo nga dinaug-daog. Kay oras na karon sa mga
tawong gidaug-daog nga sila maluwas.
Tungod kay ang
espirito ni Benigno Aquino motabang o mohatag og giya aron
makigbisog sa mga tawong dinaug-daog. Ang tanang espirito nga
mga bayani ania na ni Papa JAPPIL, aron makigbisog sa mga
dautan.
Nihangyo ang
espirito ni Benigno Aquino ngadto sa mga tawong buhi nga moari
na sila ni Papa JAPPIL aron sa paghugpong sa mga tawo nga
biktima sa mga inhustisya.
President John Kennedy ania usab sa Pilipinas ug ni-uban siya ni
Papa JAPPIL aron makig-away sa mga Amerikano nga magdaug-daog sa
mga Filipino. Oras na nga ang mga bayani nga makig-away sa mga
dautan og kasing-kasing.
Ug
maabli na ang huna-huna sa mga politiko. Ang eleksyon dili na
modaug ang mga nagsalig og kuwarta. Kay gamiton na sa katawhan
ang ilang mga kasing-kasing karon sa pagpili sa lider nga
angayan mangulo kanila.
Kini tungod kay ang kasing-kasing nga maayo maoy maghari karong
2007.
FRIDAY THE 13TH BIG MIRACLE!
By: REY DALAY
72 Booy District, Tagbilaran City 6300, Bohol, Philippines
Tel No. (038) 411-4059,
Email: bantaybalita_bohol@yahoo.com,
reydalay@yahoo.com
Human
sa maong pagpanambal naulian na si Oscar. Everyone must question
how strong his faith to God is, as a shocking revelation shall
measure it. This is more shocking than the “Da Vinci Code.
Shocking and unbelievable as God the Father, the Almighty one,
revealed His face to only few people on the 13th day of October
2006, Friday, not in Jerusalem the holy land but in Bohol,
Philippines.
Most shocking is the fact that God the Father choose the son of
man who believes no religion, who did not even read the Holy
Bible, whom considered by many as a man of unruly behavior.
THE CHOSEN ONE
JAPPIL was born on October 13, 1954 at Nagoya, Japan. Since age
0 up to 41 years old in his stay in Japan, the country rise as a
major industrial country. JAPPIL however felt did not know who
really he is but he only received a message that he had a
mission to be fulfilled which he obeyed without any hesitation.
By 1996 JAPPIL received a message that he shall go to Bohol,
Philippines. The very first time he arrived in Bohol he already
felt that Bohol is a big power. Bohol that time were still
unknown only its marvelous chocolate hills. The island does not
even appear in the map, it was only recently that Bohol is
included in the map of the Philippines.
SUFFERINGS
JAPPIL suffered with so much pain that no ordinary man could
endure. An unexplainable pain tortured him day and night, he
asks for all its meaning, yet there was no answer, only longtime
pain.
A person whose blood pressure reaching 200 most likely die or
becomes paralyzed. A person whose blood sugar counts reaching
600 most likely will suffer an acute diabetic disease. A person
who do not eat and no sleep for days, and who could not stroll
around but only stays in his bed all day and night long cannot
withstand its stress.
In Japan, JAPPIL lives a prosperous life with his family, yet he
left everything and went to Bohol just to do his mission despite
the fact that he himself did not know what mission is it.
STRONG FAITH
JAPPIL grows in a highly industrialized country, yet he believes
that there is an owner of everything, he believes on everything
especially the unseen, even the quack doctors (binisaya) whom he
frequently sought for medication because Medicine Doctors could
not explain the cause of his pain.
JAPPIL have consulted quack doctors from Thailand, Indonesia,
and Hawaii to name a few. In the Philippines JAPPIL consulted
known quack doctors in Manila, Negros, Luzon, and in Cotabato.
In Bohol, JAPPIL consulted quack doctors in Sagbayan, Carmen,
Baclayon, and Panglao. Quack doctors say that Jappil is the
owner of everything, others say he is the king, some says he has
big power. JAPPIL did not want those messages told by them, he
only wants to know the meaning of his sufferings, yet no one was
able to give the answer.
THE MIRACLE
JAPPIL is not a quack doctor he only receives the message on
March 31, 2006, that he can perform healing. On April 1, 2006,
JAPPIL healed a 20 years old woman possessed by bad spirits. Her
parents brought their daughter to Medical doctors and quack
doctors in Bohol and Cebu, but their daughter remains in
unstable condition. The healing was even accidental because the
parents only went to JAPPIL’s house to borrow money for their
daughter’s medication. Infact, JAPPIL had the problem on how to
perform the healing. Automatically, JAPPIL touched the woman’s
head and started talking to her, afterwards the woman vomits.
Since then the woman backs to her normal life.
During the 2006
celebration of holy week, JAPPIL requested members of his
family, friends, including a newspaper editor who promised to
come, to observed him as he did not know what will happen. Yet,
only three (3) people remained.
According to witnesses account, on Maundy Thursday, JAPPIL have
told them not to wake him up, now touch him as he will die.
Exactly 11:30 o’clock in the evening, JAPPIL wearing a black
robe, lie still on a bed surrounded with lighted candles. JAPPIL
shows signs as if he was beaten and crucified. Marks of torture
wounds appeared in his body. Infact, a mark still remains on his
foot exactly on the place where Jesus Christ foot were nailed.
JAPPIL woke up at 3:00 o’clock in the afternoon on Good Friday.
JAPPIL received a message that he comes to meet the spirit Jesus
Christ, together they went into heaven and fetch God the Father.
The message also conveys 2006 holy week as the last celebration.
By May 2006, JAPPIL also performs another healing to only few
people by massage. The feeling was different because you will
experience a very painful massage, yet JAPPIL claims he did not
exert any force, only touching the body.
JAPPIL received the souls of John F. Kennedy, Ferdinand E.
Marcos, Benigno Aquino, Yamashita, and that of Boholano rebel
leader Francisco Dagohoy.
More spirits visited and stays at JAPPIL’s house including jins
such as dwarfs to name a few. JAPPIL also fought the devil, the
bad spirits who enters the body of an insane woman including
snakes, mermaid, and kangaroo (sigbin). His gighting position
depends on the spirits that possessed the woman.
JAPPIL also fought and healed an insane man possessed by a kapre
and the serpent. The man’s foot was broken as it was clamped
with trees to prevent him from getting wild. According to the
man’s account, he felt much pain with the bone marrow, but the
pain was gone and the man acted normally. He even returned at
JAPPIL’s house and thank God because the pain was gone. JAPPIL
blessed the man and promised him that he can walk again.
THE BIG MIRACLE!
On October 13, 2006, Friday the 13th, at 12:00 o’clock midnight,
as the people who attended JAPPIL’s birthday were praying,
JAPPIL sat on a chair wearing a robe, cape, and a crown. Before
the prayer started, expressed a message that “Blessed are those
people who have attended his birthday as they will witness a big
miracle performed by God the Father which the people outside
cannot see.”
While praying, the big miracle happened! God the Father revealed
His face. JAPPIL’s strict with mustache and bearded face have
changed into a rosy pink face with his head as big that of a
child with small but strict looking eyes that lasted for minutes
while the prayer continues.
Afterwards, JAPPIL performs healing by massage to the attendants
including a blind man who offered a song for JAPPIL.
CLEANING, NOT HEALING
Unlike Jesus Christ who comes in the world for healing through
forgiveness, JAPPIL claims that his mission is for cleaning the
heart of the people. Starting October 13, 2006 everything to is
opened, no more secrets to hide. God’s will prevail to rule the
world.
The time of human will has come, the sinners, those who value
more on material things rather than follow God’s plans. Those
who are on the top shall fall, and those who are down shall
rise! Churches and religions shall be destroyed as God did not
establish religion. Religions are established for business using
mind control that causes discrimination, greediness, and leads
to war affecting the innocent people suffering from hunger and
poverty, which God did not allows to happen.
PROMISE FOR BOHOL
JAPPIL promised to make Bohol more than Hawaii, a State were
people could no longer enter without using a passport.
Evidence of the first civilization of man millions of years ago
will be uncovered in Bohol.
The international airport will not be constructed in Panglao
Island because it destroys its natural beauty but instead in
Ubay town and will be named Jappil International Airport.
Business establishments committing unfair labor practice by not
giving the right salary to its workers will close. The same
establishment whose building will most likely collapse due to
its weak materials.
A firm supplying electricity will be punished first for
collecting high charges from its consumers.
People who have bad intentions cannot stay in Bohol.
FULFILLED AND UNFULFILLED PROMISES
In 2004 JAPPIL promised to Bohol top officials to bring tourists
into the province. Tourist are now coming in the province with
resorts sprouting like mushrooms. No thanks to those concerned
who forgot their promise to JAPPIL, only a simple invitation, to
come on JAPPIL’s 51st birthday on 2005.
If you happen to meet this man, surely you will experience
something unexplainable. The heart will pump fast in abnormal
rate and seems to explode. Watch out! Better confess all your
sins because he started giving penalties.
Even heads of States will vow their heads to JAPPIL. Some top
officials in Bohol already felt JAPPIL’s big power!
-------------------------
KAHIBULONGAN
DIOS AMAHAN NIA NA SA KALIBOTAN
Bohol yuta nga paraiso
AKO ANG AMAHAN! Si JAPPIL kinsang kasing-kasing mao ang Dios
Amahan hugtanong nagpadayag ug miangkon ngadto sa Iyang
kaugalingon niadtong Oktobre 25, 2006 ang pagdawat sa kamatuoran
nga Siya mao ang Dios Amahan. Nia Siya sa Kalibotan aron
paghinlo sa kasing-kasing sa mga tawo. Kinahanglan ang hugot nga
pagtuo nga adunay Ginoo ug kinasing-kasing nga pagpangayo og
pasaylo sa kaugalingon sa tanang mga binuhatan. Rey Dalay
Kinahanglang mangutana ang matag-usa sa iyang kaugalingon kon
unsa jud ka lig-on ang iyang pagtuo sa Dios, kay sukdon kini
pinaagi sa pagpadayag nga maka-pakugang sa kadaghanan. Mas grabe
kini kaysa mga pagpadayag sa “Da Vinci Code”.
Kahibulongan ug maka-pakugang tungod kay ang Dios Amahan, ang
labing gamhanan sa tanan, ania na sa Kalibotan ug mipakita sa
Iyang nawong ngadto sa pipila lamang ka mga tawo kaniadtong
Oktobre 13, 2006, Biyernes, wala sa balaan nga yuta sa Herusalem
kundili dinhi sa probinsya sa Bohol, ning nasud sa Pilipinas.
Mas labing makapakugang ang kamatuoran nga ang Dios Amahan
mingpili sa anak sa tawo nga magtuo og relihiyon. Wala gani
makabasa sa Balaan nga Bibliya, ug kinsa gituohan sa kadaghanan
nga maot og pamatasan. Apan ang Iyang mga buhat ug gipangsulti
imong makita sa Balaan nga Bibliya, bisan pa man sa kadaghan nga
nagbitay-biay ug nagtamay Kaniya.
ANG PINILI
Si JAPPIL natawo kaniadtong Oktobre 13, 1954 sa Nagoya, Japan.
Sugod sa edad nga 0 hangtod sa 41 anyos sa iyang pagpuyo sa
Japan, ang maong nasud mingsulbong ngadto sa kauswagan pinaagi
sa industriya. Apan si JAPPIL gibati Niya nga wala gayod Siya
makaila sa Iyang kaugalingon kung kinsa man gayod Siya, igo
lamang Siya nga makadawat og mensahe nga Siya adunay misyon nga
Iyang pagabuhaton diin Iya kining gisunod sa walay pagduha-duha.
Kaniadtong tuig 1996 nakadawat si JAPPIL og mensahe nga
kinahanglan moadto siya sa Bohol, Philippines. Kadto pa lamang
ang labing una nga pag-anha ni JAPPIL sa Bohol ug iya na dayong
gibati nga ang Bohol dako og gahom. Ang Bohol niadtong higayona
wala pa mailhi, gawas sa Chocolate Hills nga usa ka kahibulongan
nga kinaiyahan. Wala pa gani makita sa mapa ang Bohol, bag-ohay
pa lamang nga naapil kini sa mapa sa Pilipinas.
MGA PAG-ANTOS
Nag-antos si JAPPIL og sakit kaayo nga dili Maagwanta ni bisan
kinsa nga ordinaryo nga tawo. Dili matokib nga kasakit ang iyang
giantos sa matag adlaw ug gabii, Nakapangutana siya kon unsa ang
kahulogan sa tanan, apan walay tubag, gawas sa taas nga panahon
nga pag-antos.
Ang usa ka tawo nga adunay blood pressure nga 200 mamahimong
mamatay ug kon dili ba kaha paralisado. Ang usa ka tawo nga
adunay blood sugar nga moabot og 600 mamahimong mag-antos og
grabe nga sakit nga diabetis. Ang usa ka tawo nga walay kaon ug
walay katulog sulod sa daghan nga mga adlaw, ug dili
makalakaw-lakaw apan igo lamang nga pagpabilin sa iyang
higdaanan tibuok adlaw ug gabii, dili gayod maka-agwanta sa
grabe nga kahago.
Didto sa nasud sa Japan, nagpuyo si JAPPIL nga buhong sa tanan
nga panginahanglan kauban sa iyang pamilya, pero iyang gibiyaan
ang tanan ug mianhi sa Bohol aron lamang pagtuman sa iyang
misyon bisan pa man sa kamatuoran nga siya mismo wala mahibalo
kon unsa kabahin ang maong misyon.
HUGOT NGA PAGTUO
Nagtubo si JAPPIL sa usa ka labing progresibo nga nasud sa natad
sa industriya, sa gihapon nagtuo siya nga adunay tag-iya sa
tanang butang. Nagtuo siya sa tanan ilabi na ang dili makita.
Bisan sa mga tambalan kinsa maoy sagad niya nga adtoan aron
magpatambal kay dili man makahimo ang mga Medical Doctors
pagtambal sa hinungdan sa kasakit nga iyang giantos.
Nagpakonsulta si JAPPIL sa mga tambalan ug niabot siya sa nasud
sa Thailand, Indonesia, ingon man sa Hawaii nga sakop sa Estados
Unidos. Dinhi sa Pilipinas nagpakonsulta si JAPPIL sa mga ilado
nga mga tambalan sa Manila, Negros, uban pang parte sa Luzon, ug
Cotabato.
Dinhi sa Bohol, si JAPPIL nagpakonsulta usab sa mga tambalan sa
Sagbayan, Carmen, Baclayon, Panglao.
Ang mga tambalan nagsulti nga si JAPPIL maoy tag-iya sa tanang
mga butang, ang uban nagsulti nga siya mao ang hari, ang uban
usab nagsulti nga siya dako og gahom. Walay gusto nga modawat si
JAPPIL sa mga mensahe sa mga tambalan, ang gusto lamang niya nga
mahibaw-an unsay buot ipasabot sa iyang mga pag-antos, apan
walay nakahatag sa tukma nga tubag.
MILAGRO
Si JAPPIL dili tambalan, nakadawat lamang siya og mensahe
niadtong Marso 31, 2006, nga makahimo siya pagpanambal. Abril 1,
2006, giayo ni JAPPIL ang usa ka 20 anyos nga dalaga kinsa
giingon nga naboang kay gisudlan ang lawas og daotan nga
espiritu.
Ang maong dalaga gidala sa iyang mga ginikanan sa mga Medical
Doctors ug mga tambalan dinhi sa Bohol ug ingon man usab sa
Cebu. Apan nagpabilin nga wala sa iyang kaugalingon ang dalaga.
Ang maong pagpanambal aksidente lamang tungod kay ang pag-adto
sa mga ginikanan sa dalaga aron lamang pagbaylo og kuwarta alang
sa pagpatambal sa ilang anak. Sa tinuod lang, nagproblema si
JAPPIL kon unsaon pagtambal ang dalaga.
Awtomatik ang maong pagpanambal, igo lamang gihawiran ni JAPPIL
ang ulo sa dalaga
ug nakig-istorya niini, paglabay sa pipila ka gutlo, ning-soka
ang dalaga. Sukad niadto ningbalik na sa normal ang kinabuhi ug
naulian na ang dalaga.
Atol sa pagsaulog sa semana santa karong tuiga, nihangyo si
JAPPIL sa miyembro sa iyang pamilya, mga higala, lakip na ang
editor sa lokal nga pamantalaan dinhi sa Bohol kinsa ningsaad
nga moanha, aron pagsaksi kang JAPPIL tungod kay wala siya
masayod unsa ang mahitabo. Apan, tulo (3) ka tawo lamang ang
nagpabilin.
Matod pa sa mga nakasaksi, pagka Huwebes santo, si JAPPIL
nagsulti kanila nga dili siya pukawon, bisan paghikap kaniya kay
siya mamatay. Eksakto alas 11:30 ang takna sa gabii, si JAPPIL
nagsul-ob sa itom nga kimona, naghigda sa kama nga gipalibotan
og nagsiga nga mga kandila. Nakita sa mga nakasaksi nga ang
porma ni JAPPIL ingon nga siya gipaantos ug gilansang sa krus.
Bisan ang mga labod ug samad makita sa iyang lawas. Gani aduna
pa may nagpabilin nga uwat inagian sa lansang nga makita sa
iyang tiil sa dapit diin lansangi ang tiil ni Hesukristo. Si
JAPPIL nahigmata alas 3:00 ang takna sa hapon nianang pagka
Biyernes santo.
Nakadawat si JAPPIL og mensahe nga iyang gitagbo ang espiritu ni
Hesukristo, nagkuyog sila pagsaka ngadto sa langit ug ilang
gikuha ang Dios Amahan. Maoy gustong ipasabot sa maong mensahe
nga kataposan na karon nga pagsaulog sa semana santa.
Bulan sa Mayo 2006 si JAPPIL mihimo usab og mga pagpanambal
ngadto sa pipila lamang ka tawo pinaagi sa paghilot sa lawas.
Lahi ra sa ordinaryo nga paghilot ang bation tungod kay sakit
kaayo ang paghilot ni JAPPIL, apan matod pa ni JAPPIL nga wala
man siya mangusog igo lamang siya nga naghikap sa lawas.
Si JAPPIL giduaw ug midawat sa mga espiritu sama nila ni John F.
Kennedy, Ferdinand E. Marcos, Benigno Aquino, Yamashita, ug ang
Boholano nga lider sa labing dugay nga rebelyon sa Pilipinas si
Francisco Dagohoy.
Ang balay ni JAPPIL napuno og mga espiritu lakip na ang mga
engkanto ug mga duwende. Nakig-away usab si JAPPIL sa demonyo,
mga daotan nga espirito sama sa has, serena, sigbin ug uban pa
nga misulod sa lawas sa usa ka babaye nga boang.
Ang estilo sa pakig-away ni JAPPIL depende usab kon unsa ang
daotan nga espirito nga misulod sa lawas sa boang.
Nakig-away usab si JAPPIL ug iyang giayo ang usa ka ulitawo nga
naboang tungod kay gisudlan ang lawas niini sa usa ka agta,
ingon man ang serpente nga pito (7) ang ulo. Ang tiil sa maong
ulitawo nabali tungod kay gilogpitan man siya og kahoy aron dili
makapasakit sa ubang tawo. Matod pa sa maong ulitawo, iyang
gibati ang tumang kasakit diha sa amay sa bukog, apan ang maong
kasakit nawala ug ang maong ulitawo normal ug naulian na. Gani,
ningbalik pa man ang maong ulitawo ngadto sa balay ni JAPPIL ug
nagpasalamat sa Ginoo kay nawala na ang kasakit. Gi-bendisyonan
ni JAPPIL ang ulitawo ug gisaaran nga makalakaw siya pagbalik.
ANG DAKONG MILAGRO
Kaniadtong Oktobre 13, 2006, Trese sa Biyernes, alas dose sa
tungang gabii, samtang nagtapok ang pipila lamang ka mga tawo
nga diha sa pagsaulog sa adlawng natawhan ni JAPPIL nga
nag-ampo, naglingkod si JAPPIL sa usa ka lingkoranan nga
nagsul-ob og puti nga kimona, kapa, ug korona.
Sa wala pa magsugod ang pag-ampo nagsulti si JAPPIL nga “bulahan
kadtong nakatambong sa iyang adlaw nga natawhan kay kay makakita
sila og dako nga milagro nga pagahimoon sa Dios Amahan kay dili
kini ipakita sa mga katawhan sa gawas.”
Samtang nag-ampo nahitabo ang dakong milagro! Ang Dios Amahan
mipakita sa iyang dagway. Ang estrikto tan-awon nga nawong ni
JAPPIL nga adunay mga bungot nausab ngadto sa kolor rosas ug ang
iyang ulo daw susama kadako sa ulo sa bata nga adunay gagmay
apan estrikto nga mga mata, milungtad og dugay ang maong milagro
samtang nagpadayon ang pag-ampo.
Gitambalan usab ni JAPPIL ang mga nakasaksi pinaagi sa paghilot
lakip na ang usa ka buta kinsa mitanyag og kanta ngadto kang
JAPPIL.
PAGHINLO DILI PANAMBAL
Dili susama ni Hesukristo kinsa mianhi sa Kalibotan aron
pagtambal sa mga tawo pinaagi sa paghatag og pasaylo, si JAPPIL
miangkon nga ang iyang misyon alang sa paghinlo sa kasing-kasong
sa tawo. Sugod sa Oktobre 13, 2006 ang tanan ablihan na, wala
nay sekreto nga ikatago. Ang pagbuot sa Dios Amahan maoy maghari
sa Kalibotan.
Ang oras sa katawhan niabot na, kadtong mga makasasala, kadtong
mga tawo nga mas gipalabi pa ang materyal nga mga butang imbes
nga sundon ang plano sa Dios Amahan. Ang nagpataas ipaubos, ang
nagpaubos ipataas! Ang mga simbahan ug mga relihiyon wagtangon
tungod kay wala man maghimo og relihiyon ang Dios Amahan.
Ang mga relihiyon gimugna pinaagi sa pagkontrol sa huna-huna sa
tawo nga maoy hinungdan sa deskriminasyon, kahakog, nga
miresulta og giyera nga nakaapekto sa mga inosenteng katawhan
nga nag-antos sa kagutom, nga wala itugot nga mahitabo sa Dios
Amahan.
SAAD ALANG SA BOHOL
Mingsaad si JAPPIL nga iyang himoon ang Bohol nga sobra pa sa
Hawaii, usa ka nasud diin ang mga tawo dili na makasulod kung
walay passport.
Ipakita usab ang ebidensya sa unang sibilisasyon sa tawo,
minilyon na ka mga katuigan ang nanglabay.
Ang giplano nga international airport dili mahinayon pagtukod sa
isla nga lungsod sa Panglao tungod kay makaguba kini sa katahom
sa kinaiyahan, adto hinuon kini itukod sa lungsod sa Ubay ug
nganlan og JAPPIL International Airport.
Sirhan ang mga establisamento sa negosyo nga wala maghatag og
ensakto nga suholan sa ilang mga empleyado. Ang mao usab nga
establisamento kansang edipisyo mahitabo nga matumpag tungod sa
paggamit og huyang nga mga materyales.
Laing establisamento nga nagpadagan og elektrisidad silotan
tungod sa pagkolekta og dagko nga bayranan sa kuryente sa mga
konsumidor.
Kadtong mga tawo nga daotan og tuyo dili makapuyo dinhi sa
Bohol.
GITUMAN UG WALA TUMANA NGA SAAD
Kaniadtong tuig 2004 si JAPPIL ningsaad ngadto sa mga dagkong
opisyal sa Bohol nga iyang dad-on ang mga turista dinhi sa
probinsya. Pagkakaron ang mga turista mingdagsang pag-anhi
samtang daghang mga resorts ang murag uhong nga mikalit
pagtunga. Dili angayan magpasalamat niadtong mga hingtungdan nga
kinsa wala usab motuman sa ilang saad ngadto ni JAPPIL, yano
lang god nga imbetasyon, moadto lang sila sa ika-51 nga
pagsaulog sa adlaw ni JAPPIL niadtong tuig 2005.
Kung makakita mo ani niya nga tawhana duna jud moy mamatikdan
nga dili masabtan. Ang inyong kasing-kasing paspas nga abnormal
na ang rate niini ug morag mo-buto. Pagbanatay! Mas maayo pa nga
mangumpisal na mo sa tanan ninyong mga kasal-anan tungod kay
nagsugod na siya paghatag og silot.
Bisan gani ang mga Presidente ug uban pang mga kadagkoan sa mga
nasud mo-duko sa ilang ulo aron pagyukbo kang JAPPIL. Ang uban
nga mga kadagkoan sa Bohol gibati na nila ang dakong gahom ni
JAPPIL! (headline Oct. 29, 2006)
--------------------------
Kasing-kasing sa tawo
October 29, 2006 issue
Ang ispiritu sa tawo anaa nagpuyo sa kasing-kasing.
Ang kasing-kasing sa tawo nga magsakit kung pasagdan mogawas ang
ispirito hinungdan nga mamatay ang material nga lawas. Ang
ispirito walay kamatayon ug nagpabilin lamang kini sa kalibotan.
Wala pay nakasaka sa langit sukad nga gimugna sa Ginoo ang
kalibotan ug gilalang ang tawo. Maoy hinungdan nga kinahanglan
hinloan ang kasing-kasing.
Ang maghimo usab sa mga sakit ug sala sa tawo mao ra usab ang
kasing-kasing. Pananglitan, kung daotan ang ispirito nga magpuyo
sa kasing-kasing sa tawo, magpuyo usab nga daotan ang tawo dinhi
sa kalibotan. Apan wala pay makatugkad kung unsa ang hinungdan.
Ang kahugaw sa kasing-kasing maoy hinungdan nga daghan og
problema nga mo-resulta nga dili makatulog, way gana mokaon,
dili maka-pahuway.
Unsa may
makapahugaw sa kasing-kasing sa tawo? Ang kasing-kasing sa tawo
mahugawan dili lamang sa pag-apas sa mga material nga butang nga
makita ug mahikap, lakip na usab ug mas grabeng makapahugaw
kadtong dili makita. Ang pagkasilo (selos) sa isig ka tawo,
pangawat, pangilad, pagdaot sa dungog ug pagbiay-biay sa isig ka
tawo, ug kahakog, pipila lamang kini nga maoy makapahugaw sa
kasing-kasing sa tawo.
Mosulod ang tawo og relihiyon, magpakonsulta sa Doktor, ug
magpatambal sa mga binisaya aron tambalan ang kahuot nga gibati.
Apan dili kini mamaayo sa relihiyon, sa mga Doktor, ug mga
tambalan kay pareha ra sila nga tawo ug pareho ra sila nga tawo
ang kasing-kasing.
Ang kasing-kasing ni JAPPIL mao ra ang makahinlo sa atong
kasing-kasing kay ang iyang kasing-kasing mao man ang Dios
Amahan.
Karon na ang oras nga hinloan ang kasing-kasing kay aron maluwas
ang ispirito. Kung mangayo og pasaylo ang tawo kung mamatay na
ang material nga lawas mobalik ang ispirito ug mosulod sa laing
kasing-kasing. Ang maayo og kasing-kasing mao lamang ang
magpabilin sa kalibotan. Ang dili mangayo og pasaylo
inig-kamatay sa tawo patyon na pod ang iyang daotan nga
ispirito.
Karon na ang oras nga ang mga katawhan hinloan sa pagkahugaw nga
tawo.
Karon ang oras nga hukman ang buhi ug ang patay kung asa ang
iyang padulngan.
Samtang buhi pa ang tawo hukman na siya, ingon man usab kadtong
mga ispirito sa mga nangamatay.
Mao ni ang buot ipasabot nga karon ang oras sa paghinlo nga
nagsugod niadtong Oktobre 13, 2006.
Ang pag-anhi ni JAPPIl dili paghatag og pasaylo kundili paghinlo
sa tanan.
Si Hesukristo gipadala dinhi sa kalibotan aron pasayloon ang
katawhan, ug nagdala og mensahe nga moabot ang oras nga hukman
ang tanang katawhan.
Karon ang oras nga hukman na kitang mga katawhan kung asa ta
ibutang sa atong Amahan, sa iya bang toong kamot o wala.
Kining kalibotan sa tawo ang Amahan ang nagbuhat niini. Mao nga
miabot na ang oras nga mihukom na ang atong Amahan.
Maoy gusto sa Amahan nga magpabilin kining kalibotan pero ang
iya lamang mga pinili ang magpabilin nga mga maayo og
kasing-kasing. Kadtong mga daotan patyon sa Amahan.
Kadtong gustong maluwas kinahanglan ang hugot nga pagtuo nga
adunay Dios Amahan ug kinasing-kasing nga mangayo og pasaylo sa
iyang kaugalingon ngadto sa Dios Amahan sa tanang binuhatan.
-----------------------
(November 5, 2006 issue)
Kodigo sa Dios Amahan
Ni: JAPPIL MASUDA
Materyal nga Amahan
Hisgotan ning maong lindog kon unsa ang misteryo nga naglimin sa
tawo sa iyang pagpakabuhi dinhi sa kalibotan ug unsay mahitabo
human sa iyang kamatayon.
Materyal nga lawas ug ispiritu
Kinahanglan nga matag-usa magbuhat og matarong bisan walay
naglantaw kaniya tungod kay ang Dios Amahan nakakita sa tanang
binuhatan sa katawhan.
Ang tawo nga magbuhat og matarong giyahan sa ispiritu nga gisugo
sa Dios Amahan.
Ang tawo gibahin ngadto sa materyal ug ispirituwal.
Ang materyal naglangkob sa kinatibok-an nga parte sa lawas. Ang
ispirituwal kanang dili makita nga maoy nagkontrol aron sa
kinabuhi sa tawo, kanang gitawag nato og kalag nga naa nagpuyo
sa kasing-kasing.
Wala pay nakatugkad sa kinatibok-an kon kinsa man gayod ang
tawo, unsay hinungdan ngano nga nabuhi siya dinhi sa kalibotan.
Ang mga siyentipiko nagtuo nga ang tawo gihatagan sa Dios Amahan
og kagawasan. Kagawasan sa pagpili kon unsay maayo ug unsay
daotan, kanang gitawag og FREE WILL. Pero ang sayop lang niini
kay wala matukma kon unsa ang tinuod. Gipaka-ingon sa mga
siyentipiko nga ang utok sa tawo mao mismo ang nagkontrol sa
tanang mga desisyon kon unsay buhaton. Wala lang nila matugkad
nga ang kasing-kasing mao ang mas importante kaysa huna-huna.
Ang buot ipasabot sa FREE WILL mao ang pagpili kon sundon ba sa
tawo kon unsay naa sa iyang huna-huna nga mao ang materyal o kon
unsa ang naa sa iyang kasing-kasing nga mao ang ispirituwal.
Ang materyal nga lawas sa tawo gi-kontrol sa ispiritu. Apan ang
tawo wala masayod niini kay abi man sa tawo nga siya maoy
nagbuhat sa usa ka butang. Wala sila masayod nga duna pay
tag-iya sa ideya nga gihatag ngadto kanila.
Ang tawo kutob lang sa pag-memorya kon unsay itudlo kaniya. Sama
pananglitan sa gitudlo sa mga relihiyon, eskuylahan, sa balay,
ug uban pa.
Ang ispiritu nga nagkontrol sa tawo mosulod sa lawas sa bata.
Kon ang kasing-kasing sa bata maayo, maayo usab ang iyang
pagabuhaton ug giyahan siya sa ispiritu pinaagi sa huna-huna.
Dunay maayo nga mga ideya nga ihatag ngadto sa bata aron kini
pagabuhaton. Pananglitan, pagdiskobre kon unsaon paghimo og
eroplano, computer, ug uban pa. Kung pananglitan ang ispiritu
nga mosulod sa lawas sa bata daotan, ang bata usab magtubo nga
daotan og mga binuhatan. Ingon man usab kadtong ispiritu nga
maayo apan kon ang gisudlan nga lawas sa bata dili maminaw kon
unsay naa sa iyang kasing-kasing apan mas palabihon ang materyal
nga butang nga anaa sa iyang huna-huna mahugawan lamang ang
kasing-kasing.
Kini natabo tungod kay ang materyal nga amahan mao may nagmando
kaniadto.
Mao nga kung ang kasing-kasing sa bata daotan, maghimo siya og
daotan busa hatagan og silot sa Dios Amahan ang ispiritu sa
bata.
Inig kamatay sa materyal nga lawas magpabilin ang ispiritu ug
mosulod usab kini sa laing lawas ug maoy hinungdan nga mawala na
usab ang silot. Magdepende na unya sa kasing-kasing sa bata kung
maayo ba kini o dili.
Sukad pa kaniadto sa pagsugod sa kalibotan ug sa katawhan ang
nagmando mao pa ang materyal nga Amahan.
Pero niabot na ang oras nga ang kasing-kasing nga Amahan maoy
magmando. Ang pagmando sa materyal nga Amahan nahuman niadtong
Abril 15, 2006 ug ang kasing-kasing nga Amahan nagsugod niadtong
Abril 16, 2006.
Oras na karon sa paghinlo sa mga tawo. Ang Dios Amahan mianhi sa
yuta aron hinloan ang kasing-kasing sa tawo kay hugaw na kini
tungod kay materyal nga butang man ang gipalabi.
Ang Dios Amahan maoy naghupot say awe ug iya nang ablihan ang
tanang butang, lakip na ang kasing-kasing sa tawo.
Way sekreto nga ikatago sa panahon nga moabot ang oras sa
pag-atubang sa tawo ngadto sa iyang magbubuhat, ang Dios Amahan.
Sugod niadtong Abril 16, 2006 ang mga tawo nga nagpakadatu
pinaagi sa pangawat, panulis, pangilad, ug uban pang dili
maayong pamaagi sa panginabuhi gihatagan na og silot sa Dios
Amahan.
Bisan pa kon dili motuo ang mga makasasala sa silot, apan
gipahamtang na kini, awtomatik pinaagi sa sakit, ug kamatayon.
Samtang buhi pa, ang tawo nagtuo nga siya maoy nagkontrol sa
iyang kaugalingon, wala siya masayod nga giilisan sa Dios Amahan
ang ispiritu nga anaa sa iyang lawas.
Kadtong mga datu abi nila og maayo ang ilang gibuhat nga paghimo
og mga dagkong balay mga hotel ug uban pa.
Wala lang sila masayod nga gihimo kini sa laing ispiritu nga
nagkontrol sa lawas sa tawo aron mogasto og kuwarta hangtod nga
mahurot kini. Kay ang kuwarta hugaw man sama sa tae. Mao nga
kinahanglan huna-hunaon sa tawo ang kuwarta hugaw mao nga
kinahanglan gastohon kini sa tinarong nga paagi. Dili isugal,
ipamaye, ug uban pang daotan nga mga binuhatan.
Usa sa timailhan nga dunay ispiritu nga nagkontrol sa tawo mao
ang pagpasar sa mga examinasyon nga wala damha sa hingtungdan
nga makapasar siya. Kini tungod sa rason nga ang tawo bulok man
lagi, igo lamang siyang gihatagan og giya sa ispiritu.
---------------
(November 12, 2006 issue)
Si Hesukristo napilde sa panuway
Ang espirito ni Hesukristo wala makasaka sa langit human siya
ilansang sa krus. Usa sa kamatuoran usab nga wala pay nakasaka
didto sa langit sukad nga gihimo sa Dios Amahan ang tawo.
Ang espiritu ni Hesukristo naglatagaw dinhi sa kalibotan sulod
sa liboan na ka mga katuigan ug mosulod sa lawas sa tawo, sama
kang Dr. Jose Rizal ug kadtong tambalan nga taga Butuan.
Kini tungod kay nabuntog man siya sa panuway, busa adunay silot
nga gipahamtang kaniya gikan sa Dios Amahan.
Si Hesukristo nabuntog sa panuway pinaagi kang Maria Magdalena,
kini tungod sa kamatuoran nga minyo man si Hesus ngadto kang
Maria Magdalena.
Apan kining maong kamatuoran gitagoan sa simbahan ilabi na mga
katoliko sulod sa pipila na ka mga katuigan. Gani kon duna may
maghisgot og kontra sa gitudlo sa simbahan, nganlan man kini sa
simbahan og satanismo, kulto, ug pahamtangan kini og silot nga
mugna usab sa simbahan.
Sa panahon nga gilansang si Hesukristo didto sa Herusalem, si
Maria Magdalena mikagiw ngadto sa nasud sa Pransya. Sa ato pa,
dunay mga apo si Hesukristo sa materyal niya nga dugo nga buhi
hangtod karon.
Ang mga kaliwatan ni Hesukristo giprotektahan sa usa ka grupo
aron dili ikabulgar ang gitagoang dakong sekreto sa simbahan nga
naghimo kang Hesukristo nga Ginoo.
Apan dili mahitabo nga si Hesukristo ang Ginoo. Tungod kay klaro
man ang iyang misyon dinhi sa kalibotan nga siya usa lamang ka
mensahero, dili Ginoo. Ang usa ka mensahero dili mahitabo nga
mahimong Ginoo.
Gani, mismo si Hesukristo nagpasidaan man nga adunay moabot nga
mas labaw pa kaysa kaniya.
Si Hesukristo ug si JAPPIL
Si Hesuskristo ug si JAPPIL igsoon didto sa langit. Apan
managlahi ang ilang kasing-kasing. Malumuon og kasing-kasing si
Hesus hinungdan nga gidaog siya sa panuway pinaagi sa babaye.
Maisogon ang kasing-kasing ni JAPPIL busa wala siya mapilde sa
mga pagsuway.
Kon si Hesus nahibalo nang daan nga anak siya sa Dios sa
sinugdanan pa lamang, si JAPPIL wala masayod kung kinsa siya
hangtod niadtong semana santa sa tuig 2006.
Si JAPPIL maoy taytayan aron makasaka si Hesus sa langit. Gikuha
ni JAPPIL ang espirito ni Hesus didto sa Butuan ug misaka sila
sa langit niadtong semana santa sa tuig 2006.
Human ikahatod ni JAPPIL si Hesus didto sa langit nagkanayon si
JAPPIL nga kataposan na kadtong pagsaulog sa semana santa tungod
kay mikanaog na ang Dios Amahan aron paghari ug pagmando sa
kalibotan sa unang higayon sa kasaysayan sa kalibotan.
Ang oras ni Hesus nahuman na ug oras na karon sa Dios Amahan.
Hadlok ang Dios Amahan tungod kay istrikto man kini. Ug wala pa
usab kini mahitabo nga mismo ang Dios Amahan maoy nagmando sa
mga tawo. Gipakaingon sa mga tawo nga ang Dios Amahan dili
makahimo pagpahamtang og kamatayon ngadto sa tawo. Apan ang
kamatuoran mao, nga ang Dios Amahan, kon motuo ang tawo Kaniya
mahimo kining maluwas, apan kamatayon usab ang nagpaabot ngadto
sa mga mosupak Kaniya.
Si JAPPIL mao ang labing pinangga nga anak sa Dios Amahan tungod
kay nagtuman siya sa kasugoan sa Dios Amahan bisan pa man sa
panahon nga wala pa mailhi ni JAPPIL ang tinuod kon kinsa siya.
Midaog si JAPPIL batok sa tentasyon sa panuway tungod kay wala
na man mobati og sex si JAPPIL sa iyang pangidaron nga 51 anyos.
Kon kuwarta usab ang hisgotan nagmadaogon gihapon si JAPPIL
tungod kay wala man siya mawili sa kuwarta. Mogasto si JAPPIL
bisan pa og pila ka milyon matuman lamang ang kabubot-on sa Dios
Amahan.
Walay kaugalingon nga oras si JAPPIL, ang tanan kontrolado sa
Dios Amahan. Kon magtuman si JAPPIL sama sa pagmaneho sa
sakyanan dunay mahitabo sa iyang lawas. Sigarilyo og Coke mao na
lamang ang materyal nga gitugot sa Dios Amahan alang kang
JAPPIL. Ang uban wala na, zero.
Ang Kasing-kasing ni Hesus usa ra, malumuon. Samtang tulo ang
espirito sa kasing-kasing ni JAPPIL, una istrikto. Ikaduha
malumuon, kini tungod kay gidawat na ni JAPPIL ang kasing-kasing
ni Hesus niadtong Oktobre 13, 2005. Ug ang ikatulo mao ang
pagka-walay gikahadlokan ug mosukol kini bisan kinsa, bisan og
unsa.
Hinungdan nga dili matugkad ang pagkatawo ni JAPPIL kay lagi
dili man siya ordinaryong tawo.
Kon ang tawo nga usa lang ang espirito sa kasing-kasing unya
sudlan og laing espirito mao nga maboang ang usa ka tawo. Samot
na kon tulo ka espirito ang mosulod sa kasing-kasing sa tawo.
Apan si JAPPIL dili boang, normal gihapon bisan pa man sa
kamatuoran nga tulo ang matang sa espirito nga anaa sa iyang
kasing-kasing.
Pasidaan lang, pagbantay kay ang estilo sa Dios Amahan una
tam-is ang ihatag kanimo ug unya pa mosunod ang pagka-istrikto.
Kadtong butang nga gipalabi sa kinabuhi ug maoy labing
gipangandoy dili gayod kini ihatag bisan pa man kon usaon
pagpaningkamot sa tawo. Mao nga kinahanglan ang hugot nga pagtuo
ug isalig tanan nga dunay Dios Amahan kay siya na ang mahibawo
sa tanan.
----------------
November 19, 2006 issue
Kinsa ang nakapadaotan sa Kalibotan?
Si Hesukristo, tungod kay napildi siya sa panuway. Sa wala pa
mamatay si Hesukristo, kataposan niyang gipamulong, ngano nga
gibiyaan siya sa Amahan.
Nasubo ang Dios Amahan, ngadto kang Hesukristo, kay ang balaod
sa Dios Amahan, wala tumana ni Hesukristo.
Ang gianhi ni Hesukristo, pagsangyaw sa mensahe sa Dios Amahan.
Gituman kini ni Hesukristo, apan ang dili mapasaylo sa Dios
Amahan, mao ang paglambigit ni Hesukristo, sa babaye si Maria
Magdalena. Tungod kay ang babaye panuway man, mao nga nasuko ang
Dios Amahan. Sa gibuhat ni Hesukristo wala usab siya mangayo og
pasaylo.
Hinungdan nga gipatay si Hesukristo, pinaagi sa paglansang sa
krus. Ang espiritu ni Hesukristo wala paulia sa Dios Amahan,
didto sa langit, sulod sa liboan ka mga katuigan naglatagaw ang
ispiritu ni Hesukristo dinhi sa Kalibotan, ug nakig-away siya sa
Dios Amahan. Ang ispiritu ni Hesukristo mosulod sa lawas sa bata
nga bag-ong gianak sama nila ni Dr. Jose Rizal, ug ang tambalan
nga taga Butuan. Mao nga ang gahom sa mga tambalan gikan ni
Hesukristo.
Kon atong makita nga ang mga tambalan ubos kaayo ang tan-aw sa
katawhan ngadto kanila, kini tungod usab sa kamatuoran nga sila
nabuntog sa panuway pinaagi sa babaye. Ang gahom sa mga tambalan
kasagaran gigamit sa pagdani sa mga babaye.
Si Hesukristo mao ang materyal nga Amahan
Si Hesukristo maoy nagama sa Kalibotan, maoy lider sa materyal
nga mga butang. Ang naghimo sa Kristiyanismo mao si Hesukristo,
pinaagi sa mga sumusunod ug duol ngadto kaniya. Nagpaqka Ginoo
si Hesukristo, mao nga nagsugod ang materyal nga Kalibotan.
Sa wala pa moanhi si Hesukristo sa Kalibotan wala pa moturok ang
daghan nga mga tinohoan sa katawhan. Sa namatay na si Hesukristo
daghan na ang mga relihiyon nga nagdala sa pangalan ni
Hesukristo nga mao ang Ginoo.
Apan subo usab palandongon ang kamatuoran nga ang relihiyon
gipahimuslan sa mga daotan og kasing-kasing. Ilang gigamit ang
kahuyang sa tawo ug gipatuo bahin sa Bibliya, apan diay kadto
ang bugtong tinguha mao nga sila makasapi gikan sa katawhan.
Kalabot usab sa mga nahisulat sa Bibliya, si Hesukristo isip
mensahero nagtuman sa pagsangyaw sa mensahe sa Dios Amahan.
Kadtong mga tawo nga nagtukod sa mga relihiyon, giusab ang tema
sa Bibliya ug gibutangan na sa kinabuhi ni Hesukristo.
Ang Dios Amahan wala magtukod og relihiyon, bisan si Hesukristo
nagpasidaan niana sa katawhan.
Apan ang nahitabo karon mao nga ang mga mensahe sa Dios Amahan
wala na hatagi og gibug-aton tungod kay gihulipan na man kini sa
kinabuhi ni Hesukristo, ug labing nakapasubo tungod kay gitago
sa simbahan kon unsa ang tinud-anay nga kinabuhi ni Hesukristo.
Kaniadtong tuig 2000, nangayo og pasaylo si Hesukristo ngadto sa
Dios Amahan, sulod sa liboan ka mga katuigan nga nga naglatagaw
si Hesukristo dinhi sa Kalibotan, ang iyang ispiritu gibati na
og kakapoy. Ang sala ni Hesukristo mao lamang kadtong napilde
siya sa tentasyon sa babaye, busa gipahamtangan siya og silot.
Ingon usab niana ang katawhan kinsang ispiritu, sugod pa
niadtong katuigan nga wala pa moanhi si Hesukristo, sa Kalibotan
ug gipahamtangan na sila og silot sa Dios Amahan.
Wala pay nahisulat kon unsay nahitabo sa ispiritu sa tawo sa
panahon nga kini mopahawa na sa materyal nga lawas.
--------------------
November 26, 2006 issue
Nganong materyal nga butang na man ang gipakadak-an dinhi sa
kalibotan?
Nganong ang mga tambalan nga binisaya gipakadak-an man ang
materyal nga butang?
Ang misyon ni Hesukristo, mao ang pagdawat sa mga sala sa
katawhan dinhi sa kalibotan, magsabwag sa mensahe sa Dios
Amahan, ug magtambal sa mga masakiton.
Gibuhat ni Hesukristo, ang tanan niyang misyon. Apan, sukad nga
nagkita si Hesukristo ug si Maria Magdalena, nadani ang
kasing-kasing ni Hesukristo, ngadto kang Maria Magdalena.
Sukad nga nadani ang kasing-kasing ni Hesukristo, ang iyang mga
kagustohan wala na masunod. Sukad niadto, magsige na siya og
tawag sa Dios Amahan.
Hinungdan nga gidakop ug gipatay siya sa mga katawhan.
Sa wala pa mamatay si Hesukristo, maoy kataposan niyang nalitok
ang pulong “Amhan ko nganong gibiyaan mo ako?”
Si Hesukristo gibiyaan sa Dios Amahan tungod kay nadani man ang
iyang kasing-kasing sa babaye, kang Maria Magdalena.
Sa wala pa ipanganak si Hesukristo, sa tawo pinaagi kang Maria,
nakahibawo na siyang daan nga anak siya sa Dios Amahan.
Daan nang gipasidan-an si Hesukristo, sa Dios Amahan, nga gidili
kaniya ang pagpakighilawas ngadto sa usa ka babaye, tungod kay
tam-is man ang kasing-kasing nga iyang gidala ug madaog kini sa
babaye. Tungod kay ang babaye, panuway man.
Kay nadani man ang kasing-kasing ni Hesukristo, wala siya
pasayloa sa Dios Amahan. Wala usab siya paulia didto sa langit.
Sukad sa pagkamatay ni Hesukristo, ang iyang gidala nga
kasing-kasing maluloy-on pero tulo pod ka kasing-kasing ang
iyang gidala, ang pagkamaloloy-on, isog, ug istrikto. Ang
mopatigbabaw mao gayod ang pagkamaloloy-on, tungod kay kini mao
man ang iyang misyon sa iyang pag-anhi dinhi sa kalibotan.
Kay wala na man magpatuo si Hesukristo, sa Dios Amahan,
nakig-away siya ngadto sa Dios Amahan. Maoy hinungdan nga
materyal na karon ang gipalabi sa kalibotan.
Ang tanan nga mga tambalan nga binisaya sa tibuok kalibotan,
pulos migamit og materyal nga pamaagi sa panambal ang ilang
gihimo. Sama sa paggamit og herbal, mag-butang, ug habak. Mao
kini ang gibuhat sa mga tambalan.
Sa wala pa mamatay si Hesukristo, nanambal siya pinaagi lamang
sa iyang kamot, wala usab siya mangayo og kuwarta.
Gitudloan usab ni Hesukristo, ang iyang mga sakop, nga dili
mangayo bayad sa ilang pagpanambal.
Pero sukad nga namatay ang materyal nga lawas ni Hesukristo,
ningsupak siya sa Dios Amahan.
Si Hesukristo, maoy naghimo sa materyal nga butang kay iyang
gitudloan ang mga tambalan paggamit og herbal, mag-butang, ug
paggamit og habak. Hinungdan usab nga ang mga tambalan, nangayo
og kuwarta.
Tanan nga gahom sa mga tambalan gikan ni Hesukristo. Ang oras ni
Hesukristo, nahuman na. Oras na karon sa Dios Amahan.
Tanan nga mga tambalan nga mga binisaya, kon dili mangayo og
pasaylo sa Dios Amahan, walay gahom, ug silot ang gipahamtang
ngadto kanila. Si kinsa man kadtong nagbuhat og pagpanambal
karon, dili kini makahimo pag-ayo sa iyang pasyente. Pangilad
ang gibuhat niini.
Ang pagpanambal nga mangayo og kuwarta, walay kaayohan, kay wala
man mangayo og bayad ang Dios Amahan.
Sa wala pa usab mamatay si Hesukristo, siya usab ang nag-antos.
Tungod kay ang kasing-kasing ni Hesukristo tam-is man, nagdahom
kini nga pasayloon siya sa Dios Amahan. Mao kini ang sayop ni
Hesukristo. Mao kini ang buot ipasabot sa gilitok ni Hesukristo
sa wala pa siya mamatay.
Tungod kay nangayo na man og pasaylo si Hesukristo ngadto sa
Dios Amahan, ang kalibotan diin materyal nga butang ang
gipalabi, mawala na usab, tungod kay wad-on kini sa Dios Amahan,
pinaagi sa paghinlo sa kasing-kasing.
Kadto lamang kinasing-kasing nga motuo ug mangayo og pasaylo
ngadto sa Dios Amahan, maoy makadawat og grasya. Bisan man gani
kadtong gusto nga mangayo og pasaylo sa Dios Amahan, basta walay
pagtugot dili pa man gani ihatag ang maong pasaylo.
-------------------------
December 3, 2006 issue
SILOT NGA GIPAHAMTANG
Ang katawhan kinsa nagsunod sa tradisyon nga si Hesukristo, mao
ang Ginoo, nag-antos karon sa kalisod.
Ang mga kanasuran nga nagpakabuhi nga mas gipalabi ang material
nga butang gipahamtangan na karon og silot.
Pananglitan, karong bag-o pa lamang ang nasod sa Australia,
nag-antos karon sa labihan ka init ug walay bisan gamay nga ulan
nga nasinati sa maong lugar. Naglisod og tubig nga mainom ang
katawhan. Gani daghan na man ang naghikog ug nagpakamatay.
Tungod sa maong kahimtang, maapektohan ang ekonomiya sa tibuok
kalibotan. Ang Australia, maoy nag-una sa mga produktong
agrikultura ug gibaligya sa mga kanasuran tibuok kalibotan.
Sunod nga pahamtangan og silot mao unya ang tinipong nasod sa
Amerika, Brazil, ug Japan.
Ang nasod sa Japan, nakasinati og daghang mga katalagman karon
sama sa daghang mga bagyo, kusog nga linog, pagdahili sa yuta,
pagbaha, ug ingon man pagtaas sa kriminalidad. Matag adlaw maoy
balita sa nahisgotang nasod nga ang mga kabataan patyon sa mga
ginikanan, kon dili man gani, ang mga ginikanan patyon sa mga
anak.
Kon kining maong mga kanasuran makasinati sa maong kalisod,
apektado usab ang kahimtang pang-ekonomiya sa tanang kanasuran
nga nagsalig sa nahisgotang mga nasod.
Usa sa makalilisang nga silot nga masinati usab sa katawhan, mao
ang pagdagsang sa sakit nga SARS, diin walay tambal nga
hikaplagan aron pagsumpo niini. Bisan ang mga siyentipiko dili
mahibalo kon unsa ang tambal sa maong sakit. Duna silay mahimo
nga remedyo apan gawas nga mahal dili kini makasumpo sa maong
sakit.
Kon niadtong unang mga kaso sa SARS nagagikan kini sa mga manok,
karon mahimo unya kining motakboy sa tawo pinaagi ra usab sa
laing tawo. Sama sa sakit nga AIDS diin makuha kini pinaagi sa
pagpakig-hilawas, wala pa masayri kon unsaon pagtakboy sa sakit
nga SARS nga nagagikan ra usab sa tawo.
Daghan unya ang mangamatay, daghan ang dili maka-kaon, daghan
ang mag-antos og mga sakit.
Nganong naingon man niini ang tanan? Tungod kay ang katawhan
wala na man magatuo nga adunay Ginoo nga dili makita, ang Dios
Amahan, nga labing gamhanan sa tanan ug tag-iya sa tanang mga
butang.
Ang tawo hugaw og kasing-kasing, gawas sa sala nga panulundon
gikan kang Adan ug Eva, duna pay sala nga nahimo ang katawhan.
Kini mao ang pagsulod sa mga relihiyon.
Ang gibuhat sa tanang relihiyon dakong sayop, kay ang Dios
Amahan, wala magtugot nga adunay relihiyon nga tukoron, busa
gidili kini. Mao usab kini ang mensahe ni Hesukristo. Hinuktoki
kini og maayo, basaha ang Balaan nga Bibliya sugod sa sinugdanan
hangtod sa kataposan aron inyong masabtan.
Ang kasagaran nga gibuhat karon mao ang pagsunod kon unsay
nakasulat sa giya kon unsa nga bersikulo sa Bibliya, ang basahon
sa matag adlaw. Sayop kining maong binuhatan, tungod kay dili
gayod masabtan ang mensahe sa Bibliya, kay dili man kompleto ang
pagbasa, maglukso-lukso man.
Tungod sa binuhatan
sa tawo, adunay giyera nga nahitabo. Kay misupak man ang tawo sa
mensahe sa Dios Amahan. Sama pananglitan ang nasod nga Iraq,
diin usa lamang ang relihiyon ug kini mao ang Islam, apan bisan
pareha og relihiyon duna gihapoy giyera.
Ang tawo nga nagtukod og relihiyon mao ra usab ang mag-antos.
Ang tawo mohatag og kuwarta sa ilang relihiyon, naa siguro’y
ubang relihiyon nga wala mangolekta og kuwarta, pero dunay
pinatyanay. Dili maayo ang relihiyon.
Kanang kuwarta nga natigom, giayo ba paggasto sa katawhan?
Lider lang ang nahimong dato, dako ang ilang mga negosyo, dunay
mga babaye, ang mga tawo nga nag-antos wala makadawat og
kuwarta.
Bisan sa Bohol, daghan ang wala maka-kaon, walay tambal, dili
maka-gasto sa operasyon. Daghan ang nag-antos tungod sa
kawad-on, pero kanang mga tawhana naningkamot para sa ilang
relihiyon.
Wala gibuhat sa Dios Amahan nga magtukod og relihiyon. Wala
magpaantos sa mga tawo nga maghimo og relihiyon. Busa ang mga
tawo maoy nag-antos. Nakasulat sa Bibliya nga gidili ang
relihiyon sa kalibotan.
Karon tungod sa kadaghan sa relihiyon, daghan ang pamaagi sa
pag-antos, nagpatong-patong kini. Ang mga katawhan nga misulod
og relihiyon nagdahom sila nga maluwas ang ilang ispiritu, pero
bisag unsaon og paningkamot paghatag og halad pinaagi sa
relihiyon dili sila malipayon. Tungod kay dili man kini pagbuot
sa Dios Amahan. Mao nga daghan ang nag-antos karong panahona.
Mga katawhan pagmata kamo! Ablihi ang inyong kasing-kasing!
Matag-usa ka tawo nga misulod og relihiyon nagdawat na og silot
pinaagi sa problema. Tanan nga mga tawo walay kasulbaran ang
problema.
Si Hesukristo wala magmando sa kalibotan nga magtukod siya og
relihiyon. Mensahe kini sa Dios Amahan. Si Hesukristo wala
mobalik sa kalibotan, niuli na siya sa langit.
Gipakaingon sa mga katawhan nga ang Dios Amahan, dili makahimo
pagpatay sa iyang mga binuhat. Sayop kining tanan, tungod kay
ang Dios Amahan, mao man ang tag-iya sa tanang butang, ug kay
tag-iya man makahimo siya sa tanan niyang gusto.
Gibutaan na ang katawhan sa kamatuoran, tungod kay gisampongan
man ang ilang mga dunggan, mata, ug baba. Mao kini ang dakong
sayop sa mga relihiyon, nganong wala nila sultihi ang katawhan
sa kamatuoran? Nganong mas gipalabi pa ang pagpangolekta og
kuwarta gikan sa mga sakop niini?
------------------
December 10, 2006 issue
Kining tanan bunga usab sa mga binuhatan ni Hesukristo, tungod
kay nakigbatok man siya sa Dios Amahan.
Sa wala pa mabugtoi sa iyang kinabuhi, si Hesukristo nangutana
ngadto sa Amahan nganong gibiyaan man siya niini. Human sa
kamatayon ni Hesukristo, wala siya makasaka sa langit, sukwahi
sa gipatuo sa mga relihiyon. Ang espirito ni Hesukristo
naglatagaw dinhi sa kalibotan sulod sa liboan mga katuigan ug
mosulod kini sa lawas sa bata.
Ang maong katuyoan tungod kay gipangita man ni Hesukristo ang
espirito ni Maria Magdalena. Apan ang espirito ni Maria
Magdalena, wala ibalik sa Dios Amahan, dinhi sa kalibotan.
Hinungdan nga nakigbatok si Hesukristo ngadto sa Dios Amahan,
hangtod nga material nga mga butang ang gipalabi sa katawhan,
tungod kay gihatagan man usab sila og ideya ni Hesukristo. Gawas
pa niana, tam-is ang gipakita ni Hesukristo, busa nag-abusar ang
katawhan sa pabuhat og mga butang nga supak sa kabubot-on sa
Dios Amahan.
Kadtong dili motuo sa Dios Amahan, silotan ug mag-antos kini sa
tibuok niyang kinabuhi ilabi na ang iyang espirito. Pero moabot
gihapon ang oras nga moampo ang katawhan ngadto sa Dios Amahan.
Apan gawas nga mag-antos una kini sa labihang kalisod, ulahi na
usab ang tanan. Bulahan kadtong nagatuo sa dili makita, kaysa
nakakita apan wala motuo.
Kadtong mga adunahan, mga hakog, ug kadtong mas gipalabi ang
kuwarta, adunay silot nga giandam ang Dios Amahan. Dili lamang
kay kadtong mga pobre ang mag-antos sa kalisod, tanan nga dili
motuo.
Ang kalibotan karon napuno na sa kahugaw tungod sa mga material
nga mga butang nga gipanglabay bisan asa nga dapit.
Kaniadto, ang kalibotan wala pa mahugawi sa dihang kinaiyahan pa
lamang ang gisunod sa katawhan. Wala pa gani mahimo ang mga
kanasuran liboan ka mga katuigan ang nanglabay. Wala pay
nanag-iya sa mga kayutaan, hinungdan nga makahimo ang katawhan
sa pagkuha og mga pagkaon nga dili na kinahanglan mananghid.
Apan karon tungod sa kahakog sa tawo, naghimo kini og balaod ug
gimugna nga ang mga kayutaan, kadagatan, mga kahayopan, mga
kahoy, buhatan na kini og titulo aron maoy kapasikaran nga ang
usa ka tawo maoy tag-iya sa maong butang.
Pangutana ni JAPPIL, nganong angkonon man sa tawo ang
nahisgotang mga butang nga ang tawo dili man makahimo pagbuhat
niini? Sama sa manok, makahimo ba diay ang tawo pagbuhat sa
itlog? Tanan nga butang nga dunay kinabuhi, makahimo ba diay ang
tawo paghatag og kinabuhi?
Kon moangkon ang usa ka tawo og butang, kinahanglan nga kini
mugna sa iyang kaugalingon.
Ang mugna sa tawo mao lamang kadtong mga materyal nga mga butang
nga bunga sa iyang inbensyon. Busa angayan lamang nga kini iyang
angkonon. Apan kining maong mga material nga butang maoy
nakapahugaw karon sa kalibotan. Hugaw na ang hangin, ang
kadagatan, ang mga yuta, tanan sa kalibotan nahugaw na tungod
kay ang gibuhat sa katawhan, nahimo mang basura.
Ang mga binuhat nga iya sa Dios Amahan dili mahimong angkonon sa
mga tawo.
Bisan gani ang tawo walay katungod nga pasipad-an ang iyang isig
ka-tawo. Ang mga ginikanan walay katungod nga pasakitan ang
ilang mga anak. Ang mga magtiayon walay katungod nga pasipad-an
ang ilang kapikas. Kini sa rason nga dili man ang tawo maoy
nagbuhat sa iyang isig-ka tawo. Ang mga ginikanan igo lamang nga
nakighilawas ug namugna ang material nga lawas sa bata. Apan ang
espirito sa tanang mga binuhat iyaha sa Dios Amahan. Walay laing
makahatag og kinabuhi sa tanang butang gawas sa Dios Amahan, ug
ang Dios Amahan lamang ang may katungod sa pagkuha niini.
Moabot unya ang oras nga dili na kini mapugngan ang batasan sa
katawhan ug maoy hinungdan nga maguba ug padayon nga mawagtang
ang kalibotan.
Ang kalibotan usa lamang ka parte sa uniberso, daghan pang mga
planeta nga wala pa madiskobre sa mga siyentipiko.
Maoy hunahuna ni JAPPIL, nga tungod sa kahugaw sa kalibotan,
wagtangon na kini ug magpili lamang siya og iyang dad-on ngadto
sa laing dapit.
Ang kalibotan unya niang higayona magsilbing puy-anan sa mga
espirito nga gisilotan, diin maglatagaw unya kini sa walay
kataposan. Ang kalibotan may magsilbing impiyerno diin wala nay
binuhat nga magpabiling buhi.
Ang espirito human sa kamatayon mokuyog sa espirito nga
managsama ang binuhatan sa buhi pa ang materyal nga lawas.
Magkuyog kadtong espirito nga daotan og binuhatan samtang buhi
pa sila sa kalibotan. Ang maong mga espirito mao kadtong wala
makaangkon sa pasaylo sa Dios Amahan.
Daghan unya ang maggukod kang JAPPIL tungod kay mangayo og
pasaylo, apan kadto lamang tawgon sa Dios Amahan ug mosanong sa
maong pagtawag ang mahatagan og pasaylo pinaagi sa paghinlo sa
ilang kasing-kasing. Dili usab hinloan ang kasing-kasing kon
dili kinasing-kasing ang pagpangayo og pasaylo.
Bisan gain kadtong gusting mangayo og pasaylo apan walay
pagtugot sa Dios Amahan dili man pasayloon. Duna pod unyay mga
tawo nga dili na gayod makaduol sa Dios Amahan tungod kay hugaw
na ang ilang kasing-kasing ug dili na madala og hinlo,
maokadtong mga gahian og ulo nga bisan unsaon pagpasabot dili
gyod mosabot.
---------------------------
December 17, 2006 issue
AWAY SA MAAYO BATOK DAOTAN
Ang maayo magmadaogon gayod batok sa daotan. Ang kahayag maoy
maghatag og lamdag sa kangitngit.
Gipatawag ni JAPPIL si Diok, ang tambalan nga gikan sa Sagbayan.
Si Diok naka-ila na kung kinsa si JAPPIL sa tinuoray, apan wala
lamang siya makasulti ngadto kang JAPPIL, tungod kay dili pa man
oras. Giangkon ni Diok nga dugay na siyang nakadawat og mensahe
ug nagpaabot siya nga moabot ang Dios Amahan. Si Sr. San
Vicente, maoy anaa sa lawas ni Diok, aron makahimo kini sa
pagpanambal.
Niadtong Miyerkoles sa buntag, Disyembre 13, 2006, nagbutang si
Diok sa balay ni JAPPIL, aron pagsusi kon naa ba ang mga bulawan
nga gi-mensahe.
Naa tuod ang bulawan, matod pa sa Duwende nga puti, ug misaad
kini nga ihatag ang bulawan inig-abot sa petsa 25 ning bulana.
Apan ang Duwende nga puti lamang ang nisaad, ug nagmensahe kini
nianang pagka hapon nga sultihan usab niini ang Duwende nga
itom.
Ang Dios Amahan usab nagmensahe nga takoban lamang ang bulawan
aron panggaon ang itom nga Duwende. Imbes pagpangga ang ihatag,
silot man hinuon ang gihatag, sukwahi sa gipangayo sa itom nga
Duwende.
Gibuhat kini sa Dios Amahan, kay Siya man ang magbuot sa tanan
ug dili si bisan kinsa, tungod kay Siya man ang labing gamhanan
sa tanan.
Patyon ug papahawaon ang daotan ug itom nga Duwende kay dili man
magpatuo sa Dios Amahan.
Huwebes sa kadlawon, nadawat ni Diok ang mensahe nga gi-lili
siya sa Pito ka mga Duwende, Lima ka mga itom ug Duha ka puti.
Matod pa, kon dili modawat si JAPPIL sa mga Duwende, walay
bulawan, dayon layas sa mga Duwende.
Nakadawat usab si Diok og mensahe nga pahikapon siya sa lawas ni
JAPPIL, aron madawat niini ang gahom gikan sa Dios Amahan,
tungod kay ang gahom nga gikan ni Hesukristo, gikuha na man sa
Dios Amahan.
Nagmensahe ang Dios Amahan, nga dili una paulion si Diok, apan
mipauli gayod ang Sr. San Vicente kay daghan man ang
nagkinahanglan ug nagpaabot kaniya didto sa Sagbayan.
Nakig-away ang Sr.
San Vicente didto sa Sagbayan, batok sa mga bayani nga daotan ug
itom ang kasing-kasing, aron dili na kini makaabot sa balay ni
JAPPIL.
Alas Dose sa tungang gabii, niadtong Huwebes, nakig-away si
JAPPIL batok sa tanang mga daotan. Nakig-away kang JAPPIL ang
mga okmi, engkanto nga itom, kapre diin dugay kining miatras sa
away, nagkalain-laing mga panuway ug serpente. Apan wala sila
makabuntog sa gahom sa Dios Amahan, ug nanagan sila, apan
nagbahad nga mobalik inig ka alas 2:00 sa kadlawon.
Pagka alas 2:00 sa kadlawon, unang ni-away kang JAPPIL ang
higante, kapre, kapirosa, serena, ug kataposan si Lucifer.
Sa gihapon, wala magmadaogon ang daotan batok sa maayo ug
gibuntog silang tanan sa Dios Amahan.
Ang maong away nahitabo, aron makasulod na usab kita ngadto sa
tuig 2007.
Nasayod ba kamo, nga ang kataposan sa kalibotan nagkaduol na?
Pangandam sa inyong tag-tagsa ka kaugalingon kay wala kita
masayod kon basin gani og dili na kita makaabot sa tuig 2007.
Walay imposible sa Dios Amahan, pero dili kita angayan
magkompiyansa.
Ang pagtuo nga dunay Ginoo nga dili makita, ingon man nga dunay
Dios Amahan ug ang pagpabilin nga putli sa kasing-kasing, maoy
kinahanglan aron ang katawhan kahatagan og pasaylo sa Ginoo.
Sa kanhiay nga panahon, sa wala pa si Hesukristo, ang katawhan
mainampoon ngadto sa Ginoo. Sa panahon nga walay tubig mag-ampo
sila sa Ginoo nga hatagan og tubig, mag-ampo sila nga hatagan og
abot gikan sa ilang umahan.
Nagpasalamat sila nga dunay grasya nga gihatag ang Ginoo, bisan
pa man sa kamatuoran nga wala nila makita ang dagway sa Ginoo.
Apan sa pag-abot ni Hesukristo, nahanaw tanan nga mga maayong
pamatasan sa tawo, daghan na ang nagpatuo-tuo nga siya mao ang
Dios. Daghan ang nagtukod og relihiyon aron magsimba kunohay sa
Ginoo, apan ang kamatuoran mao nga gigamit nila kining
panguwarta. Daotan na ang kasing-kasing sa mga tawo!
--------------------------
December 24, 2006 issue
HUGAW ANG SALAPI
Ang usa ka dako nga salapi kon itandi sa usa ka milyon, pareho
ra kining hugaw. Kay ang salapi tam-is man, makadani ni bisan
kinsa nga labing uyamot ingon man niadtong labing datu nga tawo.
Ang kahugaw sa salapi madugangan pa kon gi-unsa kini pagkab-ot
sa tawo ug ingon man usab kon gi-unsa kini pag-gasto sa tawo.
Ang salapi maoy bunga sa kinitaan pinaagi sa pagpanlimbong,
pangilad, pangawat, sugal, ug uban pang dili maayong binuhatan
mosamot ang kahugaw sa maong salapi hangtod sa kataposan nga
sentimo nga kini gastohon.
Ang salapi kinahanglan nga bunga sa kahago sa tawo, pinaagi sa
pagpatulo og singot aron lamang kini makab-ot ug gamiton kini sa
tarong nga pamaagi.
Ang kasing-kasing lamang sa tawo mao ang makahimo pagsukol kon
unsaon pagsalikway sa tentasyon sa salapi.
Ang tawo nga nagkab-ot sa salapi pinaagi sa pagpatulo og singot
ug gigamit ang salapi sa tarong nga paagi, magmalipayon.
Kon ang tawo dili maayohon paggamit ang salapi nga hugaw,
mahugawan usab ang iyang kasing-kasing, ilabi na kon kini
gigasto alang sa iyang kaugalingon nga kalipay.
Ang tawo nga mogamit sa kuwarta sa hugaw nga paagi dili
magmalipayon.
Ilabi na niadtong mga tawo nga salapi maoy gipakadak-an, gihimo
na nilang kining diyos, diin mao na kini ang nagkontrol sa ilang
kaugalingon.
Sama nianang mga politiko kinsa nangawat og salapi gikan sa
buhis sa katawhan, niadtong mga tawo nga nagsangyaw sa mensahe
sa Ginoo apan midawat og salapi sa agig bugti sa ilang
pagsangyaw, mga magpapatigayon kinsa nanglimbong sa katawhan,
duna nay silot nga gi-andam ang Dios Amahan sa tanan ninyong mga
binuhatan.
Ang mga politiko nagsige og pangutang og salapi kay konohay
gamiton sa pagsilbi sa katawhan, apan diay ang tinuod nagsige
usab og pangawat og salapi samtang sila lamang ang nadatu ug
nagpahimulos samtang ang mga Pilipino nag-ilaid sa tumang
kalisod ug nag-antos.
Bisan kadtong mga magpapatigayon nga nanglimbong sa katawhan,
nagpahimulos alang lamang sa ilang kaugalingon samtang walay
usbaw ang suholan sa ilang mga empleyado, hugaw na ang inyong
mga kasing-kasing.
--------------------------
December 31, 2006 issue
MGA KATALAGMAN NGA MOABOT
Ang pagpaila sa Ginoo ngadto sa katawhan gipaagi sa gubat.
Tungod kay nagmagahi man ang katawhan sa pag-ila sa Dios Amahan,
hinungdan nga pahamtangan kini og silot pinaagi sa mga natural
nga mga katalagman.
Sa panahon nga moabot ang sunod-sunod nga mga katalagman,
makasinati ang katawhan sa tumang kalisod. Kalisod sa pagpangita
og pagkaon, tubig nga mainom, balay nga kapuy-an, ug sapot.
Modagsang ang nagkalain-laing mga sakit diin maglisod bisan ang
labing banggiitan sa siyensya pagtugkad kon unsay tambal niini.
Magsunod-sunod ang mga linog, bagyo, makusog nga ulan, kainit
nga magbunga sa kahulaw sa mga kanasuran.
Dili hunongan ang mga katalagman hangtod motuo ug moduol ang mga
kadagkoan sa mga relihiyon ug mga lider politiko ngadto sa Dios
Amahan.
Angayan lamang nga maghi-usa ang tanang katawhan sa pagtuo sa
tanang butang. Ilabi na ang pagtuo nga ang Dios Amahan nia na sa
kalibotan. Ang mga relihiyon kinahanglan wagtangon tungod kay
mao kini ang hinungdan sa panagbangi ug dili pagsinabtanay nga
moresulta sa giyera. Ang lingtonganay niini mao ang kagutom sa
mga inosente.
Papason ang mga kanasuran nga dagko og mga sala. Mas labing
pahamtangan og silot ang mga nasod sa tinipong nasod sa Amerika,
Japan ug China, tungod kay mao kini ang nakapahugaw sa kalibotan
pinaagi sa mga kemikal ug ubang mga elementong makadaot sa
kinaiyahan.
Moabot unya ang oras nga wala nay kan-on ang mga katawhan tibuok
kalibotan. Busa angayan mangandam ang tagsa-tagsa aron pagluwas
sa ilang kaugalingon.
Sa panahon nga wala na kamoy kan-on, dako og ikatabang ang kahoy
nga lubi. Ang lubi molungtad bisan pa sa kainit ug kahulaw nga
mahitabo. Ang usa ka tawon mabuhi sa usa ka punuan sa lubi sulod
bisan pa kon ang kahulaw moabot ngadto sa usa ka tuig. Ang bunga
sa lubi mahimong maoy saligan sa pagkaon, pag-inom og tubig.
Kadtong magdumili pagtuo ug pagdawat sa Dios Amahan, makahiagom
sa tumang kalisod. Kakha tuka unya ang katawhan nga magtuman sa
ilang gusto. Inig abot sa tuig 2007 ang pagbuot na sa Dios
Amahan mao ang matuman ug dili na ang sa katawhan.
Kadtong mga tawo nga nagbugal-bugal sa Dios Amahan nagdawat na
og silot. Paminawa ninyo ang inyong lawas kon wala ba kamoy
gi-antos nga sakit. Dili unya kini matambalan sa mga Doktor
tungod kay dili kini nila mabatyagan. Dili usab kini katambalan
sa mga tambalang binisaya tungod kay wala na silay gahom sa
paghimo sa ingon kay gikuha na kini sa Dios Amahan. Si kinsa
kadtong tambalan nga nagpatuo nga makahimo pagpanambal mini kini
nga tambalan ug nangilad lamang. Ang pagpanambal ginamit ang
gahom wala magkinahanglan og bugti nga salapi o bisan unsa nga
butang kay ang pagdawat sa gahom wala man kini palita og salapi,
gasa kini ug libre busa angayan lamang nga libre ang
pagpanambal.
Bisan ang pagsangyaw sa pulong sa Ginoo, wala magkinahanglan og
bugti nga salapi kay ang pulong sa Ginoo dili man baligya, labaw
sa tanan dili kabugti-an sa bisan unsang materyal nga butang.
Ispirituwal kini, ang ispiritu wala magkinahanglan og materyal,
busa dakong sala ang pagsangyaw sa pulong sa Ginoo nga mangayo
og bugti nga kuwarta. Hinumdomi ninyo, ang kuwarta hugaw.
Bugtong ang Dios Amahan lamang ang makaayo sa mga sakit nga dili
kasarangan. Busa kinahanglan niini ang bug-os nga pagtuo.
Kon gusto ang katawhan nga mag-antos sa ilang kinabuhi puwes
mag-antos kamo sa mga katalagman. Mahimo kamong maglikay-likay
apan wala kamoy laing kapa-ingnan.
Kadtong gusto nga magpuyo nga malipayon ug walay pag-antos,
dawata sa inyong kasing-kasing ang Dios Amahan ug wala nay lain
nga bisan unsang ipalabi sa inyong kaugalingon gawas sa pagsunod
kon unsay Iyang pagbuot.
Ang Dios Amahan lamang ang nasayod kon unsa ang mahitabo sa
umaabot lakip na niini ang mahitabo sa kinabuhi sa tawo.
-----------------------
January 7, 2007 issue
WALA NAY PASAYLO
Nganong ang katawhan mas motuo pa man niadtong mga mini nga
nag-una sa Dios Amahan?
Nia na ang Dios Amahan pero daghan gihapon ang nagdumili pagtuo.
Dili ba mao man kini ang oras nga dugay na ninyong gipaabot?
Nakahimo kamo pagpasipala ug pagbiay-biay sa Dios Amahan. Kon
tugkaron ninyo og maayo wala man kamo ilara o bisan kontrola sa
inyong huna-huna.
Ako si JAPPIL wala maghimo og kalapasan sa inyong pagkatawo.
Wala ako mangawat kaninyo, mangayo og kuwarta, o bisan unsang
materyal nga butang. Wala ba diay ninyo matugkad nga imbes
mangayo, ako maoy nanghatag. Sa akong pagpanghatag wala gani ako
magdahom og bugti gikan kaninyo.
Nganong mas motuo pa man kamo sa mga pangulo sa relihiyon, nga
kana sila nangayo man og materyal kaninyo?
Ang akong pagtan-aw sa katawhan parehas ra tanan. Walay asawa,
anak o pamilya nga gipalabi.
Ang tanang katawhan makasasala, hugaw ang kasing-kasing. Ako
lamang ang bugtong makatambal sa inyong tagsa-tagsa ka mga
kasing-kasing. Ako ang Dios Amahan!
Akoy tag-iya sa tanang mga butang, makita ug dili makita.
Sugod karong tuig 2007 ang katarong na maoy maghari sa
kalibotan. Dili na magmalamposon ang mga daotan, sa huna-huna,
sa pulong ug sa buhat.
Ang dili magbag-o sa iyang kaugalingon, kadtong padayon nga
naghugaw-hugaw sa iyang kasing-kasing duna nay silot nga moabot.
Kadto lamang nagatuo sa Dios Amahan maoy makadawat og grasya.
Nagsugod na pagpahamtang og mga silot sa katawhan tibuok
kalibotan. Nagsugod na paglihok ang mga katalagman.
Kamong katawhan nga nagdumili pagtuo gisalikaway na kamo sa Dios
Amahan. Busa mag-antos kamo sa tumang kalisod.
Nagtuo kamo nga gamhanan ang inyong salapi ug mga materyal nga
butang nga inyong gipalabi sa inyong kaugalingon?
Pailhon ko kamo nga ang Dios Amahan maoy labing gamhanan sa
tanan. Dili ninyo makita ang maong gahom apan mas grabe ug mas
bug-at kini kon mopahamtang na og silot.
Dili lamang ang inyong materyal nga lawas maoy mag-antos, lakip
na usab ang inyong ispiritu. Mag-antos kini hangtod sa hangtod.
Bulahan ang nagtuo nga nia na ang Dios Amahan.
Kadtong mga nagpahimulos sa ilang isig ka tawo silotan pinaagi
sa pagwagtang sa tanang materyal, kakha tuka unya maoy mahitabo.
Kadtong mga nasod nga naghugaw-hugaw sa kinaiyahan, silotan
pinaagi sa pagwagtang dinhi sa kalibotan.
Kadtong mga pangulo sa mga pundok relihiyon ug politika
magadawat usab og silot pinaagi sa paghatag og mga sakit.
Paabota lang, pamatia ang inyong lawas kon wala ba kamoy giantos
nga sakit. Dili kini katambalan sa mga doktor.
Kadtong adunay mga sekreto nga gitago mabulgar kini ngadto sa
katawhan. Wala nay sekreto karon nga magpabilin.
Pasidan-an ko kamong mga kadagkoan sa relihiyon ug mga kadagkoan
sa nasod: Ang mga pag-antos sa katawhan tungod kini kay
nagdumili kamo pagdawat sa Dios Amahan. Busa tan-awa ninyo kon
makaantos ba kamo sa mamahimong bunga sa kagahi sa inyong ulo.
Nagtuo na kamo nga kamo ang labing taas ug gamhanan? Dakong
sayop ang inyong pagtuo tungod kay sa ispirituwal nga kabahin
mas aduna pay ranggo ang makililimos sa kadalanan.
------------------------
January 21, 2007 issue
NGANONG NAHIABOT AKO DINHI SA BOHOL?
Sa unang higayon nga nahiabot ako dinhi sa Bohol kaniadtong tuig
1996, diha pa lamang ako sa eroplano nabatyagan dayon nako nga
ang Bohol adunay dakong gahom.
Sulod sa napulo ka tuig nakong pagpuyo dinhi sa Bohol, karon pa
nako masabti ug matugkad ngano nga ang Bohol gamhanan.
Dinhi lamang sa Bohol makita ang orihinal nga mga matang sa
tanang butang, sama sa mga utanon; lagutmon; mga kahayopan sama
sa baboy, kanding, manok, baboy, baka ug uban pa nga dinhi
lamang sa Bohol makita; kahoy, mga lamas ug daghan pa.
Dugang pa niini, ang mga orihinal ug mga karaan nga mga espiritu
ania sa Bohol. Mga espiritu nga maoy lider sa tibuok kalibotan.
Ang Bohol mao ang lugar diin nagagikan ang orihinal nga mga
matang sa tanang butang ug mga panghitabo.
Mao nga puro gamhanan nga mga espiritu nia sa Bohol ingon man
usab ang mga daotan nga mga espiritu. Daghan ang mga
katingalahan nga ania sa Bohol.
Ang akong gi-anhi sa Bohol mao ang pagpakigsangka sa tanang mga
daotang espiritu. Kay kung dili nako awayon ang mga daotan nga
espiritu dili mausab ang tibuok kalibotan. Nagsugod ako paghinlo
sa mga daotan nga espiritu niadtong tuig 1996.
Giduaw nako ang tanang mga gamhanan dinhi sa Bohol aron
makigsangka kanila. Karong tuig 2007 nahuman na ang oras sa
tanang mga daotan nga espiritu ug gipangpatay na.
Sugod karon ang mga buhing tawo na usab ang hinloan. Ang mga
tawo bahinon ngadto sa duha, sa tuo ba o sa wala. Niabot na ang
oras nga hukman ang katawhan.
Tanang mga daotang mga negosyo pangandam kamo kay moabot ang
inyong silot kay sumpoon kini sa Dios Amahan ug sa ingon dili na
kamo makapadayon sa daotang binuhatan.
Kung kinsa kadtong dagkong negosyo nga mokalit pagsira mao ang
nagbuhat og daotan. Pangandam kamong mga katawhan kung kinsa ang
maabotan sa Dios Amahan nga kasab-an tungod kay mao na kini ang
inyong oras.
----------------------
February 25, 2007 issue
Susiha ninyo ang mga binilanggo basin anaa diha ang mga tawo nga
gipangita sa atong Amahan ug mag-alagad Kaniya sa tinuoray. Kay
dili tanan binilanggo makasasala, naa pod dihay biktima sa
inhustisya sa atong goberno. Busa ang Dios Amahan lamang ang
makahimo niini pag-adto kanila.
Naay mga tawo nga nag-ampo sa atong Dios nga Amahan, sa panahon
sa kalisod ug maantigong magpaluoy-luoy, pero og mahatagan na
gani og kasulbaran ang iyang problema dili gani makamao
pagpasalamat,a apan timan-i ninyo nga dako unya nga pagmahay ang
modangat kaninyo. Kay gilipay lang kamo sa mobo nga panahon,
apan mag-antos kamo sa tumang kalisod sa inyong kinabuhi
inig-abot sa higayon sa atong Dios Amahan ug mao na kana ang
pagpaningil unya kanato.
Nalipay pa ta karon ug nabusog ug sa sunod magutom kita ug
magpangagot ang mga ngipon.
Adunay lay minister sa Simbahan nangutana kabahin sa relihiyon
ni Papa JAPPIL ug naa ba siyay kapilya o simbahan?
Tubag: Wala siyay relihiyon nga gitukod kay siya man ang Dios
nga Amahan. Kay bisan asa pa kang dapita mag-ampo basta limpyo
ka ug kinasing-kasing ang imong pag-ampo ug moduol ka ni Papa
JAPPIL aron sa paglimpyo sa imong kaugalingon. Siya lang ang
makatubag kung napasaylo ka ba o wala.
Pangutana: Unya nakahimo na ba siya og milagro?
Tubag: Oo, daghan na ug nakaayo na sa mga sakit sa tawo.
Pangutana: Sa ato pa mananambal diay siya?
Tubag: Oo, kay siya man ang Dios Amahan. Kay siya man ang
maka-buot sa tanan. Kay what is God?
0o0o0o0o0o0o0o0
Mga testimonya
Column Title: BULGARAN
Ni: Rey Dalay
Ang tanang mga panghitabo sa kinabuhi sa tawo nga dili kayang
sabton adunay hinungdan.
Sama pananglitan sa
mga nahitabo sa akong kaugalingon, sinukad pa nga nagbata ko
lahi ra ang akong kahimtang sa uban kay nagtubo man ko nga puno
sa mga pag-antos.
Duna koy mga pangandoy sa kinabuhi nga ang uban gihatag, pero
kadtong butang nga maoy akong gusto unta nga makab-ot ihikaw man
hinuon.
Daghan ko og mga pangutana ngano unsay hinungdan nga hikawan man
ko. Kaniadto maghuot akong dughan, akong ikumpisal sa pari pero
dili man mawagtang ang kahuot. Sige pud ko og simba dili pod
mogaan akong dughan. Katoliko ko nga gibunyagan, motuo ko sa
makita ug dili makita, pero dili ko relihiyoso, ang akong pagtuo
mao nga ang relihiyon dili makaluwas sa kalag sa tawo, nagtuo
pod ko nga usa ra ang Ginoo.
Paminaw nako sa akong kaugalingon ingon sa daw aduna koy pirmeng
gipangita nga wala ko kahibawo og unsa.
Hangtod nga nakahimamat nako si papa JAPPIL, gani wala pod to
tuyoa kay gitawagan man lang ko adto kay aron interbyuhon siya
didto sa iyang balay sa Booy. Niadtong tungora bug-at na ang
akong lawas, paminaw nako mamatay na ko hapit dina ko magdugay
aning kalibotan kay duna man koy sakit sa kidney nga acute renal
dysfunction.
Sa pamaagi sa panambal nga masahe ako maoy una nga natambalan.
Unang giayo akong lawas, kay wa na man koy gibati. Ang kahuot sa
akong kasing-kasing nawala ra usab human ko mangumpisal kon
unsay akong mga binuhatan. Pananglitan pangawat, sex, ug drugs.
Kadto pang panahona sukad ma sukad nga gaan akong dughan.
Akong nahibaw-an nga ang akong kasing-kasing diay maoy nagdala
nako nga mahibuol ko ni papa JAPPIL. Gisultihan ko ni papa nga
duna koy dakong misyon nga buhaton, ningsulti sab siya nga
mahimo ba kong mopuyo sa iyang balay bisan kutob lang sa iyang
birthday adtong Oktobre 13, 2006. Mao to nga akong gibiyaan
tanan, eskuyla, trabaho sa BBN kay aron pagsunod og unsay plano
sa Amahan.
Sukad pagpuyo nako sa balay ni papa, daghan nang dili maayong
estorya ang gipalakaw sa gawas. Bisan mismo pamilya nako wala
makasabot, lahi ang reaksyon, bisan kadtong mga nakaila sa akoa.
Dunay estorya nga ningsulod ko og kulto, nga nabuang kuno ko,
sayang kuno tanan nakong paningkamot sa kinabuhi, nga gi-preso
mi, nga frustrated ko sa mga nahitabo sa akong kinabuhi, nga
nag-apas mi og kuwarta, nga bayad kuno mi kay nakautang akong
mama og kuwarta sa Hapon. Bisan gani si papa nga walay gibuhat
nga daotan gitamay man og maayo.
Pero luyo niining tanan, way bisan usa nga sakto kay tanan
sayop. Sa kahimtang sa among kinabuhi, hayahay pa sa pensyonado.
Usa lang ang akong nakita nga rason, pagkasilo. Selos ang gibati
sa uban kay ang among kahimtang wala man nila masulayi.
Nganong nakatugkad ko kinsa si papa JAPPIL kana tungod kay dili
material nga panghuna-huna ang akong gi-apas, kasing-kasing
akoang gigamit nga mosabot unsay iyang gipasabot. Wa pa koy tawo
nga naka himamat nga nagbuhat og unsay angay buhaton alang sa
uban gawas ni papa JAPPIL.
Mahimo ming makagawas anytime pero dili lang mi mismo ganahan sa
among kaugalingon kay lisod ang kahimtang sa gawas, dili pareha
sa sulod sa balay nga wa kay problema. Kami mismo nakamatikod sa
among kaugalingon, mao nga dili mi angayan mabalaka, angay
isalig sa Ginoo tanan.
Ang nakatugkad kung kinsa si papa JAPPIL maihap lang sa tudlo sa
mga kamot, gamay lang kaayo!
Tinuod ang mga mensahe ni papa JAPPIL. Kuhaan nato og base
kining Bantay Balita Newspaper. Sa wala pa ko magpuyo sa balay
nagmensahe na si papa nga ibaligya ni Dodo ang BBN ug siya maoy
mopalit.
Ang BBN gubot ug way klaro nga pagduma sauna. Set-up lang sa
personnel puro mga kalag gipangbutang sa staff box, palami ba,
maayo nga propaganda. Pero diay, maayo lang og naay tulo (3) nga
nagtrabaho unya wa pay suweldo.
Di lalim magnegosyo nga himoon kang kiko, kutob ra ka business
registration, wa na kay labot sa negosyo. Bisan mga tawo nga
matinud-anon sa BBN lipat-lipaton lang kung suweldo nay
hisgotan. Ingon ani nga kahimtang wala molambo ang BBN tungod sa
personal nga interes.
Gani, adtong niaging semana, gipadad-an si Dodo og draft sa Deed
of Sale ni Johnny kay paliton man lagi kuno niya ang BBN.
Abogado man kuno naghimo adto nga dokumento, pero naunsang
pagka-unsaa nga palit man to nga pinakatay. Attorney mangutana
lang ko ha, naa ba diay Deed of Absolute Sale nga by installment
ang bayad unya irrevocable ang pirmahan sa vendor? Kinsa may
naghimo adto brader? Pag-sure diha oy!
Ang tanang nahitabo sa BBN wala to matugkad ni Johnny sa iyang
pagduma. Gikaingon niya nga ang iyang tanang plano maayo pero
nilugdang gihapon ang resulta.
Kasing-kasing ang gikinahanglan aron molambo ang BBN. Dili
material ang apson kundili pagserbisyo sa katawhan ug isalikway
ang kaugalingong interes. Unsa man sulayan ninyo nga testingan,
sige padayon mo og unsay inyong gibati ipusta ang inyong kalag!
0o0o0o0o0
Mao kini ang testimonya sa mag-asawang Oscar ug Nessy Lopez,
kinsa nakadawat og yuta ug balay gikan kang JAPPIL.
Magpasalamat kami sa Dios Amahan nga nakadawat mi og grasya,
nasinati namo ang kadagaya sa among kinabuhi nga nabati namo ang
bag-ong langit dinhi sa kalibotan nga Iyang gisaad diri kanamo.
Niadtong tuig 2000, nag-ampo kami sa Dios Amahan, nga unta
hatagan kami Niya og grasya, unya nabasa pod namo sa Bibliya
dinha sa Isaias 65: 17-25 nag-ingon nga “Mahimaya ka sa
kalibotan ug mag-alagad ka sa Iyang katawhan pinaagi sa imohang
kasing-kasing nga limpyo ang imohang kasing-kasing nga
mag-alagad sa iyaha pinaagi sa hiniusang pag-ampo”.
Mao nga nag-ampo ug nag-alagad sa Dios Amahan, pinaagi sa
pag-serbisyo sa Iyang katawhan, pinaagi sa pag-alagad sa mga
kabataan.
Ang mga kabataan katawhan sa Dios ug gidawat na nako ang
pag-alagad nga wala gyoy bayad.
Nasayod ko nga ang Ginoo nag-andam sa akoa og panalangin ug
malipayon ko nga nag-alagad sa mga kabataan pinaagi sa pagtudlo
og mga Sunday School Church ug mag-alagad pinaagi sa pagmonitor
sa mga kabataan ug kinsa ang nagkinahanglan sa akong pagtabang,
material man ug ispiritohanon nga panginahanglan isip giya sa
mga kabataan ngadto sa pagbalik sa atong Dios nga Amahan.
Pag-ampo, pagpangayo og pasaylo ngadto Kaniya ug labaw sa tanan
sa pagpasalamat ug wala nako damha nga moabot ang adlaw nga
ihatag Niya nako ang Iyang panalangin kay sa sinugdan pobre
kaayo mi, buslot among atop sa balay.
Gani sungogon pa ko sa akong anak nga kan-on siya sa ungo pero
ikatawa nako ang tanan ug ipangaliya sa kahitas-an ug tubagon
nako ang akong anak sa pag-ingon, “ayaw kaguol kay ang Ginoo
nag-andam nato’g mansiyon nga dili nato matag-an nga kanus-a
niya ihatag diri kanato, kay siya ray nasayod kon kanus-a niya
kutob paantuson ang atong kinabuhi.
Ug ang akong anak nag-ingon nga “Ginoo tabangi mi kay aron dili
ko makaon sa ungo”. Unya dugang katawa sa akong anak kay lagi
bata pa man pod.
Ug ang akong bana nag-ingon nga “naay Ginoo naglantaw nato pero
andamon ang atong kasing-kasing kon limpyo ang atong kinabuhi,
bisan tuod lisod sakit pamati-on ang mga pagtamay sa mga
katawhan sa among kawad-on. Pero daygon gihapon nako ang Gino
kay Siya man ang nasayod sa tanan para sa amoang kahimayaan.
Ug wala nako damha ug paabota nga adtong Nobiyembre 19, 2006
madawat nako ang mansiyon nga gitubag nako sa akong anak, unya
nahimaya jod nako ang Ginoo sa akong gipangbuhat. Kay Iya mang
gitubag ang akong mga pag-ampo. Mao nga nag-awhag pod ko sa mga
katawhan nga nag-alagad sa Ginoo ngadto sa atong Dios nga
Amahan, nga kon ugaling nag-antos sila dugangi pa ang inyong
pag-antos aron mahimaya ang Ginoo ug tubagon ra niya ang inyong
mga panginahanglan kay daghan Siya og pamaagi unsaon pagtubag
ang inyong gipangayo. Kon ugaling naa moy mga pagsulay,
kinahanglan nga inyong daygon ang Ginoo ug pasalamatan aron
moatras ang nagtintal diha kaninyo ug kamo mahimaya sa inyong
kinabuhi.
“ayaw kaguol kay ang Ginoo nag-andam nato’g mansiyon nga dili
nato matag-an nga kanus-a niya ihatag diri kanato, kay siya ray
nasayod kon kanus-a niya kutob paantuson ang atong kinabuhi.
Ug ang akong anak nag-ingon nga Ginoo tabangi mi kay aron dili
ko makaon sa ungo. Unya dugang katawa sa akong anak kay lagi
bata pa man pod.
Ug ang akong bana nag-ingon nga “naay Ginoo naglantaw nato pero
andamon ang atong kasing-kasing kon limpyo ang atong kinabuhi,
bisan tuod lisod sakit pamati-on ang mga pagtamay sa mga
katawhan sa among kawad-on. Pero daygon gihapon nako ang Gino
kay Siya man ang nasayod sa tanan para sa amoang kahimayaan.
Ug wala nako damha ug paabota nga adrong Nobiyembre 19, 2006
madawat nako ang mansiyon nga gitubag nako sa akong anak, unya
nahimaya jod nako ang Ginoo sa akong gipangbuhat. Kay Iya mang
gitubag ang akong mga pag-ampo. Mao nga nag-awhag pod ko sa mga
katawhan nga nag-alagad sa Ginoo ngadto sa atong Dios nga
Amahan, nga kon ugaling nag-antos sila dugangi pa ang inyong
pag-antos aron mahimaya ang Ginoo ug tubagon ra niya ang inyong
mga panginahanglan kay daghan Siya og pamaagi unsaon pagtubag
ang inyong gipangayo. Kon ugaling naa moy mga pagsulay,
kinahanglan nga inyong daygon ang Ginoo ug pasalamatan aron
moatras ang nagtintal diha kaninyo ug kamo mahimaya sa inyong
kinabuhi.
Ang among panginabuhi lisod kaayo. Naa man gani mi gitukod nga
balay wala mahuman, unya daghang tambag sa akong mga kahigalaan
nga papangayoon ko og kuwarta sa akong amahan kay lagi
kuwartahan man pod, pero dili ko gusto nga magsalig, kay gusto
ko kaugalingong paningkamot ug gusto kong tinoan sa akong singot
ang akong ipakaon sa akong mga anak hangtod nga didto pa mi sa
Cebu nagpuyo nakatagamtam mi og kaharohay. Tanan gusto mapalit
pero daotan ko og kasing-kasing, dili ko maantigong maluoy kay
wala pa may Ginoo sa akong kasing-kasing niadtong higayona,
hangtod nga nasakit ko ug dihay mensahe nga akong nadawat nga
nag-ingon “pag-ampo sa atong Dios Amahan kay Siya ang tag-iya sa
tanan nakong gipanginahanglan” ug diha-diha gisugdan nako ang
pag-ampo ug gibiyaan nako ang akong negosyo nga Purchase Order,
ug nagsugod ko sa wala.
Nagdaro ko sa among basak, nangobra aron makakaon ang akong
pamilya pero kon naa na gyoy dili makaya sa akong kaugalingon
usa pa ko mosangpit sa akong amahan ug tabangan pod ko niya.
Dayon may usa ka kapunongan nga nagiya nako ngadto sa atong Dios
Amahan, mao nga nagsugod ko og basa og Bibliya gibatonan nako
kini sa akong kinabuhi. Pero kon naay mga pangutana sa among
kalisod, ana ra pod namo makita ang tubag. Mao nga gihimo nakong
gabayan ang Bibliya sa akong pagpanginabuhi.
Una, pasalamatan nako ang Ginoo, daygon nako Siya sa panahon nga
ako mag-ampo ug dayon magpagiya ko Niya sa akong gimbohaton
matag-adlaw. Ingon man ang among pagpangayo og pasaylo sa nahimo
namong kasal-anan sa matag adlaw ilabi na sa pulong, sa buhat ug
sa huna-huna man lang.
Mao nga nabatonan namo kini sa hinay-hinay, hangtod nga naabot
kami niining higayona nga nahimong nakadawat kami og grasya
gikan sa atong material nga Amahan nga si Haring JAPPIL.
Ug mapasalamaton kaayo kami ngadto kaniya kay bisan pa tingali
og mo-abroad ko dili makabaton niining grasya nga gihatag sa
among pamilya.
0o0o0o0o0
Ako si Ma. Rodelia Ladra-Masuda, minyo ug may upat ka anak,
akong ipatik ang akong mga sugilanon sa akong kinabuhi ingon man
ang akong mga binuhatan, isip tawo man kita diri sa kalibotan,
may mga sala jud nga gibuhat. Hinaot nga kakuhaan kini og
panag-ingnan sa tanang katawhan nga makabasa niining lindog.
Sa akong panuigon nga napulo nag-eskuyla ko sa City Central
School sa elementarya, misunod ko sa akong mga ginikanan nga sa
Tagbilaran jud magtungha.
Nagtrabaho ko sa akong iyaan samtang nagtungha sa High School.
Duna koy uyab nga tomboy sugod sa unang tuig sa High School
hangtod sa unang tuig sa kolehiyo.
Akong pangandoy nga motabang jud sa akong mga ginikanan mao nga
misulod ko og dancer sa Japan.
Dili jud sayon ang pag-ensayo kay dili man ko kahibalo mosayaw,
gani dihay higayon nga gibuno akong tuhod og botelya sa coke kay
lagi dili man ko kahibalo mosayaw. Pag-abot nako sa Japan didto
nako mahibaw-i kung magbuhat ta og daotan.
Ako nahilambigit og lima ka lalaki sa dalaga pa ako, tungod lagi
kay gusto ko nga makatabang sa akong mga ginikanan nabuntis ko
sa uyab nako nga seaman pero akong gipakuha didto sa Japan kay
kung akong ihimugso ang bata ma-undang ang akong trabaho.
Tuig 1995, bulan sa Oktobre, didto mi nagkita sa akong bana sa
Nagoya, Japan, tulo lang ka semana ang among panag-uyab kay
mi-uli na man ko, wala nako damha nga mosunod diay siya nako
diri sa Bohol. Miingon siya nga, “makigminyo ko nimo kay naa
ko’y misyon diha sa Bohol.”
Nagpakasal mi sa Huwes niadtong Marso 06, 1996, sukad sa among
kaminyoon dili na ako makatulog, magsige na ako og sakit, kapoy
akong lawas. Ang akong kasingkasing magsige og kulba wala ko
kahibalo kung ngano?
Tuig 2000, Augusto, miadto ko sa Japan kay lagi gusto jud ko nga
motabang na pod sa akong pamilya. Nag-trabaho ko didto isip
entertainer sa mga Hapon. Niadtong higayona naghimo jud ko og
daku nga kalapasan sa akong bana kay tulo man jud ka lalaki ang
akong nahilambigit kay lagi gusto jud ko og salapi para mahatag
sa akong mga ginikanan ug mga igsoon.
Ako jud nang dakong sekreto sa akong bana. Ang akong
kasingkasing bug-at na kaayo kay dili man ko katulog og maayo,
sige lang kong bation og sakit.
Tuig 2005, Augusto 05, akong adlaw nga natawhan, ang akong
kasingkasing naghuot man, nakadawat man ko og mensahe nga akong
isulti o ikompisal sa akong bana ang akong mga sekreto.
Pag-kompisal nako niya abi nako og iya kung kulatahon o
palayason, lahi ra man sa akong huna-huna kay iya man jud kong
gipasaylo.
Gi-ingnan ra gani ko nga hugasi ra na kay material ra man nang
imong lawas. Ang importante kuno nga ang akong kasingkasing
limpyo wa nako hugawi.
Tanan nakong mga sikreto akong gisulti sa akong bana, mangawat
ko sa iyang salapi, mamakak pud ko.
Sukad nga akong gisulti tanan ni Jappil, ang akong kasingkasing
lakip ang akong lawas wala nay gibating sakit.
Gibuhat ni nako tungod kay gusto kong ipaabot sa tanan nga si
Jappil ray makaayo sa kahuot nga gibati sa kasing-kasing sa
tawo. Saksi ko sa tanang milagro nga iyang gibuhat.
Bulahan kadtong mga tawo nga nangayo na og pasaylo ug gipasayo
na usab sa Dios Amahan tungod kay dili na man huot ang ilang
pamati sa ilang kaugalingon.
Nag-awhag ko sa tanang katawhan nga duol kamo sa Dios Amahan,
tuo kamo nga nia na siya sa kalibotan, samtang dili pa ulahi ang
tanan.
0o0o0o0o0o0
Bulgaran
Ako si Sulaiman Hilbero Sakkam, 17 anyos, usa ka lalaki,
nakahuman ko og High School.
Ako karon nia sa balay ni Papa Jappil. Working student ko nila
Papa Jappil niadtong 1st year ug second year High school pa ko.
Akong gikumpisal ni Papa Japil ang akong mga sala nga nabuhat
niadtong pagkabata nako hangtod nga nag-panuigon ko karon og 17.
Sa elementary pa ko, namakak, nangawat ningsukol og ginikanan,
nanglibak ug nasuya ko sa uban.
Kay kana laging pobre ta, masuya jud ta sa mga adunahan. Mao ni
ang nabuhat nako pagkabata.
Akong mga ginikanan nagbuwag, nagkatibu-agsa na mi karon. Ako
wala ko nagpuyo sa akong mga ginikanan.
Akong mga manghod naa sa akong inahan pero naminyo man og lain
si mama naa na silay anak karon sa iyang ikaduhang bana.
Wala na ko’y mahimo nila kung magkina-unsa kay ila man ning
binuhatan, kay dili man nako maluwas ang ilang kaugalingon.
Pag High School ug hangtud karon mao ni akong binuhatan:
nangawat ko, namakak, nanglibak, seloso, mosukol og ginikanan,
naka-uyab ko og lalaki ug nakighilambigit ko og lima ka mga
lalaki, kusog maghunahuna og daotan, naay kapungot sa akong
apohan.
Kay sa-una god kay daug-daogon lang mi sa akong mga manghod sa
among apohan, hangtod karon gani iyang pasakitan ang akong mga
manghod.
Hangtud nakalayas ko, si mama adtong nagtrabaho pa siya sa
Manila, akong lola kusog mangayo og kwarta kay kuno gamiton para
bayad sa pagama ug birth certificate, pero walay birth
certificate nga nagama.
Unya wala pod mi kahibalo kung dis-a padulong ang kwarta nga
gipadala para ipagama og birth certificate.
Gani akong mga manghod hadlokon ni lola para dili maka duol ni
Papa. Naa koy tulo ka manghod duha ka baye ug usa ka laki.
Bahala masuko ka nako Lola, kay tinuod man sad ning akong
gibulgar. Dili nako makalimtan ang gibuhat ninyo naku.
Ug karon lola mag-antus ka sa kalisod, magadawat ka og silot
tungod kay hugaw ka og kasing-kasing.
Malipayon nako karon nga nia ko sa balay nila ni Papa Japil ug
Ate Delia. Karon gaan kaayo akong pamati.
Kadtong wala pa ko mingkumpisal ni Papa Jappil, bug-at kaayo
akong pamati sa akong kasing-kasing, kanunay nga magbuto-buto ug
mag huot ang akong dughan. Karon Nagpasalamat ko nga naa ang
atong Dios Amahan.
Gibuhat ni nako aron magsilbi nga ehemplo sa tanang katawhan,
bata man o tigulang. Ilabi na niadtong mga bayot ug tomboy kinsa
gipakaingon nga abnormal sa mata sa katilingban.
Walay tawo nga wala makasala. Pangayo na mo og pasaylo sa inyong
mga binuhatan samtang dili pa ulahi ang tanan, aron sama kanamo
magmalipayon usab kamo sa inyong kinabuhi.
Kinahanglan ang hugot nga pagtuo nga adunay Ginoo nga dili
makita, ug ang Dios Amahan nia na sa kalibotan uban sa mga tawo.
Ayaw ninyo hulata nga mag-antos kamo sa tumang kalisod sa
kinabuhi, tungod kay nakahibalo na kami kon unsay dangatan
kaninyo kon padayon kamo nga magmagahi sa inyong mga ulo ug anha
pa kamo moila nga ang Dios Amahang Jappil nia sa kalibotan, pero
ulahi na ang tanan.
---------------0o0o0o0o
Mga damgo
January 12, 2007
1. Nagdamgo si papa jappil nga dunay elevator. sa elevator dunay
misulod nga duha ka babaye. nakita ni papa jappil nga misunod ko
og sulod sa elevator. nakita pod ni papa nga dunay babaye
misunod nako og sulod sa elevator, pero wala ko makakita sa
maong babaye, ingon man usab ang duha ka babaye wala usab sila
makakita.
gustong mo-kiss nako ang babaye nga dili makita, gibadlong siya
ni papa jappil pero wala maminaw ang maong babaye. mao kadto nga
gikumot ni papa jappil ang nawong sa babaye nga dili makita. mao
kadto nga nahigmata usab si papa jappil.
Hubad: Nagsakay ka sa usa maayong kapalaran. Pero dili kini
kasarangan kay pwede ka nga mopaubos ug mupataas sama sa
elevator nga ikaw maoy magbuot. Dili gyod malikayan nga adunay
mga tintasyon. Mao kadto ang mga babaye, ang babaye man god
bisan pa sa paghimo sa Ginoo sa kalibutan daan nang maninintal.
Ang makapalig-on nimo mao ang mga anaa sa imong palibot uban sa
pamilya. Masmaayo nimo nga mulakaw nga dili mag-inusara
kinahanglang kauban gyod ang asawa o kauban sa balay. Pero ang
tintasyon nga mosuway nimo dili babaye. Kini ang wala na nako
maabot sa pinsada.
2. Nagdamgo pod si papa jappil karon pa lang nga ninglakaw siya
nagdrive sa awto. ako, si sulaiman ug si shota nagsunod ni papa
jappil nagsakay mi sa motor. pag-abot ni papa dapit sa PMI
Colleges sa Taloto ning u-turn si papa kay nakadungog man siya
sa akong tingog, duna siyay ka-istorya niadtong tungora.
pagbalik ni papa naglakaw na lang siya, duna siyay nakit-an nga
sibuyas dahonan, mao kadto nga giibot ni papa ang maong mga
sibuyas ug ning-pauli siya sa balay.
sila si ate delia naghulat lang sa balay. nagkugos si ate delia
ni baby christa, si shogo nanggunit sa gate, nitago kuno si papa
jappil.
dihay nakita si ate delia nga handle sa golf nag naglutaw sa
hangin, mao to nga iyang gikuha ug gihatag ni papa jappil.
gigamit ni papa jappil ang maong golf handle ug iyang gibunal sa
puti nga butang, pero wala molupad ang maong butang kay dako
diay kini nga bato.
mao kadto nga nisulod si papa jappil sa balay ug nahigmata siya.
pagmata ni papa jappil dihay yuta sa iyang kamot.
HUBAD: Ang maong mga damgo para nako lisod hubaron kay wala kini
maglatid sa material nga kahulogan kon dili ang kinatibuk-an
niini. Sama sa unang damgo duna gihapoy koniksyon ang ikaduhang
damgo. Anaa gyod kanunay ang mga kauban sa balay ilabi na sa
asawa. Kini maoy mupalig-on sa katakos ug muhatag ug suporta
aron mahimong hipno ang tanang lakang ug pagpakigbatok sa mga
dautan ug uban pang problima. Bahin sa yuta nga diha sa kamot sa
pagmata, dili na usab nako maabot ang paghubad niini kay dili
naman kini damgo. Tinuod naman kini nga nakita ug nahikap.
-------------------
January 26, 2007
SHOTA
Ang magdamgo ug langob nagkahulogan sa usa ka problima sa imong
palibot. Usahay sama sa langob maglibog ka kon asa ang lotsanan
niini mao usab ang problima makalibog kon unsaon pagsulbad. Apan
sa tumoy sa usab sa imong damgo mipakita ang bulawan. Ang
bulawan nagkahulogan sa usa ka kalampusan, ganti ug pahalipay.
Bisan uns akadako ang problima may kasulbaran . Anaa ra usab sa
imong palibot ang tawong makasulbad niini.
SULAIMAN:
Ang pagdamgo nga magdula ilabi na kong ang gidulaan adunay parte
niini nga lingin sama sa bula, ligid ug uban pa. Kon babaye ang
magdamgo niini makaangkon siya ug gugmang matinud-anon, Babaye
ug lalake nga magdula makaangkon sa dakong kalipay ug kauswagan
sa kinabuhi.
AWOM
Walang Dughan-Awom sa walang bahin sa dughan nagkahulogan nga
aduna kay kinaiya nga masinabuton, dili dawo, maloloy-on ug
mapinaggaon.
Awom sa Tinaguan- Dugokon kaayo, ug kon dili mag-amping ,
piligro nga magkabulag sa iyang kapikas sa kinabuhi. Kaibgan sa
opposite sex bisan ug batig nawong nga murag agta.


c: text/html

text: 2 Dayon nagpangamuyo si Hana:“Nagakalipay ang akon tagipusuon tungod kay Jehova,+Ginabayaw ni Jehova ang akon kusog.*Maisog ako nga nagahambal batok sa akon mga kaaway,Kay nagakalipay ako sa imo mga buhat sang pagluwas.2 Wala gid sing balaan nga pareho kay Jehova,Wala gid sing pareho sa imo,+Kag wala gid sing igang nga pareho sa aton Dios.+3 Indi kamo maghambal sing matinaastaason;Indi kamo maghambal sing hinambog,Kay si Jehova isa ka Dios nga nakahibalo sang tanan,+Ginabinagbinag niya sing nagakaigo ang mga binuhatan sang tawo.4 Nagakalautod ang mga pana sang makusog nga mga lalaki,Apang ang mga maluya ginahatagan sing kusog.+5 Ang may bugana nga pagkaon anay nagaobra na agod may makaon,Apang ang mga gutom wala na ginagutom.+Ang baw-as nakabata na sing pito,+Apang ang madamo sing anak indi na makapamata.*6 Si Jehova may gahom sa paglaglag, kag sa pagtipig sang kabuhi;*Ginadala niya ang tawo sa Lulubngan,* kag ginakuha niya ang tawo didto.+7 Ginapaimol ni Jehova ang tawo, kag ginapamanggaranon niya,+Ginapaubos niya ang tawo, kag ginabayaw niya.+8 Ginabayaw niya ang kubos halin sa yab-ok;Ginabayaw niya ang imol halin sa abo,*+Agod papungkuon sila upod sa mga prinsipe,Kag ginahatag niya sa ila ang trono sang kadungganan.Iya ni Jehova ang mga sadsaran sang duta,+Kag ginapahamtang niya sa sini ang duta.9 Ginabantayan niya ang mga tikang sang mga mainunungon sa iya,+Apang ang mga malaut ginalaglag niya sa kadudulman,+Kay ang tawo indi magdaug paagi lamang sa iya kusog.+10 Dugmukon ni Jehova ang mga nagapakig-away sa iya;*+Magapadaguob sia batok sa ila halin sa langit.+Magahukom si Jehova sa bug-os nga duta,+Hatagan niya sing gahom ang iya hari+Kag ginabayaw niya ang kusog* sang iya hinaplas.”+11 Dayon nagpauli si Elkana sa iya balay sa Rama, apang nag-alagad ang bata kay Jehova+ sa idalom sang pagdumala ni Eli nga saserdote.12 Ang mga anak ni Eli malaut nga mga lalaki;+ wala nila ginatahod si Jehova.13 Amo ini ang ginahimo nila sa mga parte nga ginabaton sang mga saserdote halin sa katawhan:+ Kon may tawo nga maghalad, nagaabot ang alagad sang saserdote nga may dala nga pangkaw-it nga may tatlo ka unto samtang ginalaga pa ang karne.14 Dayon ginatuslok niya ang karne sa kawa, sa lulutuan nga may duha ka uluyatan, sa kaldero, ukon sa lulutuan nga may isa ka uluyatan. Ginakuha sang saserdote ang bisan ano nga madala sang pangkaw-it. Amo ini ang ginahimo nila sa tanan nga Israelinhon nga nagakadto didto sa Shilo.15 Kag antes mapaaso sang lalaki nga nagahalad ang tambok,+ nagakadto ang alagad sang saserdote sa iya kag nagasiling: “Hatagi ang saserdote sing karne nga sulugbahon. Indi sia magbaton sing linaga na nga karne, kundi hilaw lang.”16 Kon magsiling ang lalaki sa iya: “Hulaton anay nila nga mapaaso ang tambok,+ dayon kuhaon mo ang bisan ano nga maluyagan mo,”* nagasabat sia: “Indi puede, ihatag na ini subong sa akon; kay kon indi, kuhaon ko ini sing pakusog!”17 Gani daku gid ang sala sang mga alagad kay Jehova,+ kay gintamay sini nga mga lalaki ang halad para kay Jehova.18 Nag-alagad si Samuel+ kay Jehova bisan bata pa sia, kag nagasuksok sia sing efod nga linen.+19 Ginahimuan man sia sang iya iloy sing gamay nga wala-pako nga bayo, kag ginadala ini sa iya kada tuig kon magtaklad ang iya iloy upod sa iya bana agod maghalad sing tuigan nga halad.+20 Ginpakamaayo ni Eli si Elkana kag ang iya asawa kag nagsiling sia kay Elkana: “Kabay pa nga hatagan ka ni Jehova sing anak sa sining asawa mo bilang baylo sang anak nga ginhatag ninyo kay Jehova.”+ Dayon nagpauli sila.21 Gindumdom ni Jehova si Hana, agod makapamata pa sia;+ kag nakabata sia sing tatlo pa ka lalaki kag duha ka babayi. Padayon nga nagdaku ang bata nga si Samuel sa atubangan ni Jehova.+22 Tigulang na gid si Eli, apang nabatian niya ang tanan nga ginahimo sang iya mga anak+ sa bug-os nga Israel. Nabatian man niya nga nagahulid sila sa mga babayi nga nagaalagad sa puertahan sang tolda nga tilipunan.+23 Ginsilingan niya sila: “Ngaa ginahimo ninyo ina? Indi maayo ang nabatian ko nga ginasiling sang tanan nga tawo tuhoy sa inyo.24 Untati na ninyo ina mga anak ko, kay indi maayo ang balita nga nabatian ko nga nagalapta sa katawhan ni Jehova.25 Kon ang isa ka tawo makasala sa iban nga tawo, may isa ka tawo nga mahimo magpangabay kay Jehova para sa iya;* apang kon ang isa ka tawo makasala kay Jehova,+ sin-o ang mangamuyo para sa iya?” Apang wala sila mamati sa ila amay, kay luyag na ni Jehova nga patyon sila.+26 Si Samuel naman padayon nga nagadaku kag nahamuot sa iya si Jehova kag ang mga tawo.+27 Nagkadto kay Eli ang tawo nga ginpadala sang Dios kag nagsiling sa iya: “Amo ini ang ginasiling ni Jehova: ‘Indi bala nagpakita ako sa panimalay sang imo amay sang didto pa sila sa Egipto kag ulipon sila sa balay sang Paraon?+28 Sa tanan nga tribo sang Israel, sia ang ginpili+ nga mangin saserdote ko kag magkadto agod maghalad sa akon halaran,+ maghalad sing incienso,* kag magsuksok sing efod sa akon atubangan; kag ginhatag ko sa panimalay sang imo katigulangan ang tanan nga dulot nga sinunog sa kalayo sang mga Israelinhon.*+29 Ngaa ginatamay* ninyo ang mga halad kag ang mga dulot para sa akon nga ginsugo ko nga ihalad sa akon puluy-an?+ Ngaa ginapadunggan mo ang imo mga anak sing labaw sa akon sa pagpatambok sang inyo kaugalingon sa pinakamaayo nga parte sang tagsa ka dulot sang akon katawhan nga Israel?+30 “ ‘Amo kon ngaa ginsiling ini ni Jehova nga Dios sang Israel: “Nagsiling ako nga ang imo panimalay kag ang panimalay sang imo katigulangan magaalagad pirme sa akon.”+ Apang nagasiling si Jehova subong: “Indi ko gid ina mahimo, bangod padunggan ko ang mga nagapadungog sa akon,+ kag tamayon ko ang mga nagatamay sa akon.”31 Magaabot ang mga adlaw nga kuhaon ko ang imo kusog* kag ang kusog sang panimalay sang imo amay, agod wala sing tigulang sa imo panimalay.+32 Bisan pa matigayon sang Israel ang tanan nga maayong butang, kaaway lamang ang makita mo sa akon puluy-an,+ kag wala na gid sing mangin tigulang sa imo panimalay.33 Ang isa ka tawo sa imo panimalay nga tugutan ko nga magpadayon sa pag-alagad sa akon halaran magapadulom sang imo mga mata kag magapasubo sa imo,* apang madamo sa imo panimalay ang mapatay sa espada.+34 Kag ang matabo sa imo duha ka anak nga si Hofni kag si Finehas mangin tanda para sa imo: Mapatay sila nga duha sa isa lang ka adlaw.+35 Dayon magatangdo ako sang akon matutom nga saserdote.+ Himuon niya kon ano ang luyag sang akon tagipusuon;* kag himuan ko sia sing balay* nga magapabilin tubtob san-o, kag magaalagad sia pirme bilang saserdote sa akon hinaplas.36 Ang bisan sin-o nga mabilin sa imo panimalay magakadto kag magayaub sa sini nga saserdote agod makabaton sing suhol nga kuarta kag tinapay, kag magasiling sia: “Palihug, himua ako nga saserdote agod may makaon ako.” ’ ”+

robotstxt: allowed

filter: keep